Sindikat elektroenergetskih radnika u Federaciji BiH izrazio je zabrinutost povodom ukazivanja direktora rudnika u sastavku Koncerna Elektroprivrede BiH da je zbog blokade procesa restrukturiranja sve izvjesnije pokretanje predstečajnog postupka u rudnicima Kreka, Zenica, Kakanj, Breza i Abid Lolić.\nSindikat upozorava sudionike procesa restrukturiranja čije, kako se navodi, neodgovorno djelovanje i neispunjavanje obaveza predstavlja prijetnju funkcionalnosti elektroenergetskog sistema i JP Elektroprivreda BiH, da direktno ugrožavaju egzistenciju desetaka hiljada radnika u energetskom sektoru i čine upitnim snabdijevanje kupaca električnom energijom, ali i na ozbiljnost situacije i nužnost urgentnom vraćanju dijalogu i izvršavanju obaveza koje su preuzete i koje će biti preuzete.\nIstaknuto je da sudionici procesa restrukturiranja koji opstrukcijama onemogućavaju njegovu daljnju provedbu moraju biti svjesni svoje odgovornosti za dešavanja i posljedice koje će nastupiti ugrožavanjem elektroenergetske nezavisnosti FBiH u slučaju mogućeg pokretanja stečajnog postupka u zavisnim društvima Koncerna.\nIz Sindikata navode da vraćanje dijalogu i odgovorno ispunjavanje svih preuzetih obaveza procesa restrukturiranja zavisnih društava predstavlja jedini alternativan način i put za sprečavanje pokretanja stečaja u rudnicima i daljeg urušavanja sektora rudarstva u Federaciji BiH kao pouzdanog izvora stabilnosti rada termo blokova i osiguranja stabilnosti elektroenergetskog sistema.\nUpravni odbor Sindikata elektroenergetskih radnika Federacije BiH će na sjednici zakazanoj za 23. novembra 2021. u Sarajevu detaljno informisati svoje članstvo o aktuelnoj situaciji i donijeti odluke o daljim aktivnostima, najavljeno je iz te organizacije.\n← Servisne informacije za ponedjeljak 22.11.2021. godine\nCrveni križ općine Kalesija: U srijedu akcija dobrovoljnog darivanja krvi →\nPočela isplata invalidnina za februar 2022. godine\n09/03/2022 09/03/2022 Mirsad Zulic\t0


"NOVOSTI" NA CETINJU DAN NAKON USTOLIČENJA MITROPOLITA JOANIKIJA\nIspred manastira i u samom manastiru nalaze se manje grupe uglavnom ruskih turista, koji su došli da posete veliku svetinju i poklone se moštima Svetog Petra Cetinjskog.\nTu su i dve patrole policije, čiji su pripadnici rekli da je sve u savršenom redu.\nMonasi su takođe vedri, nastavljaju sa svojim redovnim aktivnostima u održavanju ove svetinje.\n- Previše je mirno, fali nam malo akcije - sa osmehom nam je rekao monah koji čuva Cetinjski manastir.\nOni kažu da ne očekuju nove nerede ili napade, već da nastavljaju svoj život u molitvi, kao i do sada.\nCrna Gora Cetinje Cetinjska bogoslovija mitropolit Joanikije ustoličenje mitropolita Joanikija


PARIZ - Francuska aviokompanija "Er Frans" lansirala je aplikaciju "AF Pres" za tablet uređaj "ajped" američke informatičke kompanije "Epl" koja omogućava putnicima na njenim linijama da besplatno preuzimaju štampu preko tableta.\nAplikacija omogućava svim klijentima sa pretplatnom kartom "Er Fransa" da preuzimaju dva dnevna lista i jedan časopis, odabrane iz ponuđenih naslova tokom 24 časa pred poletanje, preneli su danas francuski elektronski mediji. Putnici koji nemaju pretplatnu kartu moći će da besplatno preuzimaju jedan dnevni list na dan njihovog leta, nakon što se identifikuju uz pomoć svog broja rezervacije.\nCilj je kompanije da u prvo vreme novom uslugom bude obuhvaćeno 21.000 klijenata od ukupno 90.000 vlasnika njene pretplatne karte. "Er Frans" planira da potom proširi svoju ponudu na druga okruženja, pre svega, operativne sisteme "Android" i "Vindouz 8".\nTagovi: Er Frans, ajped


EMS "pojačao" udeo u elektroprenosnom sistemu CG - BIZlife\nEMS “pojačao” udeo u elektroprenosnom sistemu CG\nElektromreža Srbije (EMS) saopštila je da je dodatnih pet odsto akcija Crnogorskog elektroprenosnog sistema (CGES) platila oko 6,9 miliona evra, odnosno po prosečnoj ceni od 0,9493 evra po akciji.\nVlada Srbije je dala odobrenje EMS da na Montenegroberzi kupi novi paket akcija CGES koje su bile u vlasništvu malih akcionara, i tako postane vlasnik 15 procenata akcija te kompanije.\nEMS je ušao u vlasničku strukturu CGES u decembru 2015. godine kupivši 10 odsto akcija.\n“Кupovina dodatnih akcija CGES u ekonomskom i poslovnom smislu predstavlja opravdanu investiciju u uspešno privredno društvo koje obavlja istovrsnu delatnost kao i naša kompanija, a čiji prihodi, dobit i imovina pokazuju tendenciju rasta. EMS ostvaruje srazmerno pravo na dividendu, od čega se očekuje finansijska dobit”, navodi se u saopštenju EMS.\nTa kompanija u Srbiji gradi strateški značajan projekat Transbalkanski koridor za prenos električne energije, a između Crne Gore i Italije položen je i pušten u rad pomorski kabl koji je sastavni deo tog koridora.\n“Кupovina dodatnog paketa akcija deo je EMS strateškog opredeljenja da aktivno učestvuje u jačanju panevropske povezanosti zemalja istočnog i zapadnog bloka, kao i u stvaranju i jačanju baze za razvoj evropskog tržišta električne energije. Na ovaj način EMS učvršćuje svoju poziciju regionalnog lidera”, ističe se u saopštenju.


Srpski avion po ceni skupljih kola › Made-in-Germany.rs\nKompanija „Aero-East-Europe“ iz Kraljeva proizvodi laki avion „SILA 450 C“, koji je sve traženiji u Evropi, jer mu je cena u nivou cene skupljeg automobila.\nKako je za magazin “Biznis i finansije” objasnio Milorad Matić, vlasnik ove kompanije, avion je u potpunosti domaći proizvod koji je dobio sve neophodne međunarodne sertifikate, a među njima i najrestriktivniji sertifikat nemačkog vazduhoplovstva, što je prvi takav slučaj u istoriji srpske avijatike, prenosi agencija „Beta“.\n– Sve materijale za izradu aviona uvozimo, prvenstveno iz Evrope i SAD, i prinuđeni smo da ih plaćamo unapred. Sa druge strane, kupci iz Evrope unapred uplaćuju samo kaparu, a razlog je što Srbiju još uvek doživljavaju kao nestabilno područje. Najveći naručioci naših aviona su evropske škole za obuku pilota, ali i privatna lica, s obzirom da jedan ovakav avion košta kao nešto skuplji automobil. Osim toga, mi proizvodimo i avione koji su specijalizovani za prevoz bolesnika, koje koristi organizacija „Doktori bez granica“ koja se bave humanitarnim radom u Africi – priča Matić i dodaje da su na domaćem tržištu do sada prodali negde oko petnaest aviona SILA 450C.\nPo njegovim rečima, najveći problem za kompaniju predstavljaju obrtna sredstva, neophodna da bi ovakvo malo preduzeće opstalo na tržištu, koja su, kako kaže, praktično nedostupna u Srbiji.\n– Bankarske pozajmice za male firme su izuzetno skupe, dok su velika preduzeća zaštićena zahvaljujući političkim interesima. Problem predstavlja i što na našem tržištu radne snage nema radnika sa potrebnim kvalifikacijama, jer naš sistem obrazovanja ne prati potrebe privrede. Nedostatak povoljnih izvora finansiranja i kvalifikovanih kadrova su i glavni razlozi što naša fabrika proizvodi samo 10 do 15 aviona godišnje, iako su njeni kapaciteti pet puta veći – istakao je Matić.\nOd MiG na 21/04/2015 / Investicije, Mašinogradnja, Tehnologija, Transport / Ostavite komentar


Izvor: eKapija | Ponedjeljak, 27.07.2020.| 14:27\nZamjenik gradonačelnika Beograda Goran Vesić predstavio je nov sistem elektronske kontrole nepropisnog parkiranja nazvan "Oko sokolovo", koji će obavljati specijalno opremljena vozila i koji ima za cilj da zaustavi bahato parkiranje u Beogradu.\n- Sistem znači kraj bahatom parkiranju u "žutim trakama", na tramvajskim šinama, pješačkim prelazima, invalidskim mjestima, ali i kraj onima koji svojim vozilima zatvaraju ulaze u stambene zgrade i nepropisno parkiraju na trotoarima. Do sada je njihovo kažnjavanje zavisilo od toga kada će u tu ulicu naići komunalni milicioner ili saobraćajni policajac. Sada ćemo na najmanje dvadeset minuta imati prolazak vozila novog sistema, što znači da će izvjesnost kažnjavanja biti mnogo veća. Druga prednost jeste da je sistem najveća pomoć građanima koji koriste javni prevoz jer ukoliko oslobodimo "žute trake" on će se ubrzati za deset do dvadeset odsto, ali ubrzaće se i sav ostali saobraćaj. Prave efekte sistema očekujemo oko 20. avgusta - naveo je Vesić, prenosi Beoinfo.\nOn je precizirao da sistem pokriva 93 najprometnije ulice, "crne tačke" gde treba da se riješi problem.\nOn je napomenuo da sistem ima i druge benefite kad je riječ o bezbednosti, jer je, primjera radi, u Velikoj Britaniji gde sistem funkcioniše od 2011. obijanje stanova i automobila smanjeno za 50%. Sve je usklađeno sa Zakonom o zaštiti podataka, dodao je Vesić, napominjući da je saglasnost dao i zaštitnik građana.\nZamjenik gradonačelnika je dodao i da je softver vlasništvo Parking servisa i Beograda. On omogućava da se polako uključe i druga preduzeća u korišćenje softvera, kao što su Beograd-put i GSP. Početkom sledeće godine plan je da vozila imaju kamere ispod koje bi mogle da snimaju rupe na ulicama i da istog časa budu proslijeđivane Beokomu, koji će nadalje prosleđivati nadležnom preduzeću.\nNaplata kazni sistemom "Oko sokolovo" počeće 10. avgusta. U prvoj nedelji samo će se snimati, a od 3. avgusta svako ko napravi prekršaj dobijaće na kućne adrese ne kazne već obavještenje sa slikom, mestom prekršaja, visinom kazne koja bi bila naplaćena, informacijom da je još uvijek test faza, kao i molbom da to više ne čine, rekao je Vesić.\nOd 93 ulice izuzeti su oni dijelovi gde su kovid centri, bolnice, domovi zdravlja, porodilišta, obdaništa, škole.


'Tajni dosije o javnom servisu Srbije'\nDesk Radio-televizije Srbije, arhivska fotografija\nKako prolaze novinari Radio-televizije Srbije (RTS) kad postave nezgodna pitanja domaćim političarima, a kako novinari britanskog javnog servisa BBC-ja kad "preslušavaju" Donalda Trampa i Terezu Mej, zašto Drugi dnevnik liči na vladin servis, zašto je kulturni program naveden kao primer kakav je TV program potreban u polupismenoj Srbiji, kakva je razlika u produkciji serija Ravna Gora i Nemanjići. To su neka pitanja o kojima se razgovaralo u Medija centru u Beogradu gde je predstavljeno istraživanje Topličkog centra za demokratiju i ljudska prava iz Prokuplja o RTS-u pod naslovom Tajni dosije o javnom servisu.\nRTS je od 2015. godine otvoreniji i dostupniji javnosti, ali sa novim rukovodstvom nije postao potpuno transparentan, navodi se u istraživanju Topličkog centra.\nZa seriju "Ravna Gora" sve je bilo netransparentno: Dragan Dobrašinović\nDirektor Centra Dragan Dobrašinović je iskorak u transparentnosti rada RTS-a u sektoru produkcije ilustrovao poređenjem dve serije – "Ravna Gora" koja je snimana pre nekoliko godina, i "Nemanjići" koja je u pripremi.\n"U pripremi serije 'Ravna Gora' nikome nije jasno kako se došlo do teme Ravna Gora, kako se došlo do toga da Radoš Bajić piše scenario, kako se došlo do cene po epizodi... Za 'Nemanjiće' je raspisan korkurs, ljudi su se javljali, nazavisna komisija je ocenjivala, unapred se znala nagrada, 500.000 za scenario, po epizodi je koštalo oko 340 evra. Za 'Ravnu Goru' je cena po epizodi iznosila 2300 evra. Apsolutno je sve bilo netransparentno, nejasno. Gordan Mihić je pisao scenario za taj iznos, a Radoš Bajić je došao do cene direktnom pogodbom", upoređuje Dobrašinović produkciju dva serijala, "Ravna Gora" o Draži Mihailoviću rađen pre nekoliko godina, i "Nemanjiće" – serijal koji je u pripremi.\nIstoričar i bivši predsednik Upravnog odbora RTS-a Slobodan Marković izneo je niz pohvala, pre svega, kulturnom programu RTS-a, izdvajajući Kulturni dnevnik, emisiju Autoportret i Treći program RTS-a i zapitao se zašto na tom nivou nije Informativni program, pre svega Drugi dnevnik. Odgovor je, kaže, u političkoj kulturi.\nPošto je naveo primer britanskog BBC-a čiji novinari postavljaju najneugodnija pitanja najvišim domaćim i stranim političarima (primer, prilikom nedavnog susreta američkog predsednika Trampa i britanske premijerke Mej), što i jeste u skladu sa zadatkom javnog servisa koji neguje kritilčko novinarstvo, Marković je naveo šta se dešava u sličnoj situaciji na domaćem terenu.\n"Novinari RTS-a su takođe postavljali vrlo značajna pitanja, ali su odmah bili marginalizovani, kritikovani, izloženi linču u tabloidnoj štampi, optuživani da su po Srbiji izazivali nerede i tako dalje. To govori o političkoj kulturi i o problemu sa kojima se suočavaju novinari RTS-a. Zaista para oči koliko Vlada ima prostora u Drugom dnevniku, ali novinari se bore da osvoje neki prostor", uveren je Marković.\nOn iznosi i primer kako se od jednog događaja pravi pet na kojim se svaki čas funkcioneri pojavljuju u medijima.\n"Otvaranje puta je postala umnožena funkcija. Imate izveštaj sa polaganja kamena temeljca za izgradnju deonice. Izveštaj o poseti visokog državnog službenika o tome kako put napreduje, izveštaj o poseti stranog donatora, izveštaj o poseti stranog državnika i na kraju izveštaj o otvaranju deonice puta. To je multiplikacija jednog događaja u pet", navodi Marković.\nDobrašinović je rekao da naslov Tajni dosije više nije sasvim adekvatan, jer se RTS u međuvremenu od 2015. godine počeo da menja na bolje, ali da nije promenjen jer još ima netransparentnosti.\nUrednik u RTS-u Nebojša Bradić je negodovao zbog tog naslova.\nDobrašinović je odgovorio Bradiću navodeći šta je sve netransparentno u današnjem RTS-u.\n"Zašto na sajtu RTS-a nema finansijskog plana, zašto nema plana rada, zašto nema izveštaja generalnog direktora RTS-a, zašto nema zapisnika sa Upravnog odbora RTS-a?", upitao je Dragan Dobrašinović.\nPolemisalo se i oko načina finansiranja i trošenja novca, posebno u vezi sa tvrdnjom o netransparentnosti javnih nabavki, kao i o velikom broju zaposlenih u javnom servisu koji se sporo smanjuje.\nDo 2016. godine je RTS finansiran iz budžeta i tada se enormno zadužio. Godine 2013. je tadašnji direktor RTS-a Aleksandar Tijanić javno govorio da razmišlja da proglasi bankrot RTS-a.\n"Od 2016. je uvedena pretplata", podsetio je bivši državni sekretar u Ministarstvu za kulturu i informisanje Saša Mirković.\nMirković je naglasio da je RTS, po budžetu, na 27. mestu među 46 zemalja nekadašnje Evrovizije. To je, kako je ocenio, dobra pozicija, bolja nego pozicija ekonomije Srbije u odnosu na evropske zemlje.\nDragan Kremer iz Fondacije za otvoreno društvo je način finansiranja javnog servisa nazvao "zlatnim tronošcem" - finansiranje iz budžeta, pretplatom ili taksom i oglašavanjem.\n"Tu privilegiju nema ni jedan javni servis na svetu", kaže Kremer.\nNa pitanje hoće li na RTS-u biti sučeljavanje predsedničkih kandidata, prisutni predstavnici RTS-a su rekli da će verovatno biti dogovoren dijalog dva kandidata u drugom izbornom krugu, kao što je to bilo na prethodnim izborima kada su dijalog vodili tadašnji kandidati Boris Tadić i Tomislav Nikolić.\nTV sučeljavanje Borisa Tadića i Tomislava Nikolića na RTS-u, maj 2012.\nPolemičkih tonova bilo je i u vezi sa činjenicom da RTS punih godinu dana nije imao Programski savet koji, kako je objasnio Marković, nije izabran jer procedura izbora bila zaustavljena u Skupštini Srbije.\nO netransparentnosti izbora kontrolnih tela medijskog javnog servisa govori i podatak iz Dosijea da je Koalicija za nadzor finansija zatražila od Regulatornog tela za elektronske medije (REM) uvid u to kako je doneta odluka o izboru novih članova Upravnog odbora RTS-a u čije kompetencije postoji opravdana sumnja stručne javnosti.\nU međuvremenu je izabran i novi Programski savet na čijem čelu je Milivoje Pavlović, ličnost poznata javnosti kao ratni ministar informisanja Slobodana Miloševića (1991-1994), odnosno direktor Radio Beograda u njegovo neslavno vreme do 5. oktobra 2000. Danas je dekan Fakulteta za kulturu i medije na Univerzitetu Džon Nezbit – odnosno na preimenovanom Megatrendu, fakultetu poznatom po skandalima sa falsifikovanim doktoratima. Pavlović je bio na čelu Upravnog odbora Studija B, medijske kuće pretvorene u propagandni partijski servis vladajućih stranaka.


Banja Luka: Masovni protesti i hapšenja političara zbog privođenja Davora Dragičevića! – Glas Srbije Info\n25/12/2018 glassrbijeinfo Bosna i Hercegovina, Republika Srpska, Vesti 0\nHapšenje Davora Dragičevića potvrdio je i MUP RS jednom rečenicom, navodeći da su uhapsili lice D.D: zbog dokumentovanja krivičnog djela „ugrožavanja sigurnosti“.\n„Insistiramo da pod hitno budu pušteni, jer takav čin može imati neviđene posljedice po živote ljudi. Ovaj potez još jedna je potvrda do sada neviđene represije koju režim sprovodi nad svakim ko mu se ne pokorava“, saopštili su iz ove stranke.\nUONS i ANMS: Kompanija „Novosti“ brutalno otima našu imovinu!


LEPOSAVIĆ: JABLANOVIĆ U ZABLUDI – Info Centar Juga\nPredsednici privremenih organa, načelnici okruga, predsednici opština sa većinskim srpskim stanovništvom na Kosovu, srpski poslanici i članovi vlade privremenih institucija samouprave u Prištini odlučili su da Jablanović više ne bude predstavnik Srpske liste, što je danas, prema rečima direktora Kancelarije za KiM podržala i Vlada Srbije, javlja Tanjug.\n„Mene kao predsednika Srpske liste nisu izabrali ni gradonačelnici, ni predsednici privremenih organa na Kosovu i Metohiji već nam je podršku za rad dao srpski narod na Kosovu i mi taj rad nastavljamo sa Vladim Srbije i ubuduće“, rekao je Jablanović u izjavi dostavljenoj Tanjugu.\nOn je dodao da „nastavlja da vodi listu Srpska i ubuduće, a političkim predstavnicima Srba sa Kosova poručuje da je ta lista čvrsta, jedinstvena i odlučna da se izbori za prava Srba na Kosovu onako kao što je Srbima i obećala kada su je glasali“.\nSva tri predstavnika Srpske liste u kosovskoj vladi i devet od 10 gradonačelnika u opštinama sa srpskom većinom na Kosovu i Metohiji uputili su pre tri dana Proglas sa zahtevom za neodložno povlačenje Jablanovića sa svih funkcija u okviru Liste, jer se, kako su naveli, „svojim delovanjem moralno i profesionalno diskvalifikovao, pa je njegovo angažovanje postalo pogubno po interese naroda“.\nJablanoviću posebno zameraju samovoljno i neusaglašeno delovanje prilikom pregovora o formiranju koalicione vlade sa predstavnicima albanskih stranaka, kao i netransparentno trošenje novca koji bi trebalo da bude namenjen političkoj borbi srpskog naroda za ostvarivanje osnovnih prava, a ne ličnom bogaćenju ma kog pojedinca.\nNakon današnjeg sastanka sa Đurićem zamenik kosovskog premijera Branimir Stojanović je rekao da su predstavnici Srba Jablanoviću dali pravo da govori u ime Srpske liste i da mu danas to pravo oduzimaju.\nMinistar za povratak i zajednice u kosovskoj vladi Dalibor Jevtić rekao je da je Jablanović izigrao poverenje koje su mu svi ukazali i da sada predstavnici srpskog naroda i Srpske liste zahtevaju da Jablanović više ne bude njen predstavnik.


Kako biti nesrecan (2012) - Strani film sa prevodom\nTifani Blehšmid je neurotična, ćudljiva, sujeverna, kontradiktorna i – nije ni čudo – neudata mlada žena u kasnim dvadesetim godinama. Iako prodaje kolačiće sreće u svojoj delikatesnoj radnji u Berlinu, ima ogromno nepoverenje u sudbinu, a pogotovo u sreću. Čini joj se da svaki, s teškom mukom stečeni trenutak sreće, uvek prati neka katastrofa. To joj je dovoljno da počne da preispituje ceo koncept sreće. Zašto su svi toliko rešeni da je nađu? Mora li uvek da ima veze s ljubavlju? I zašto uvek zabrljamo taman kad joj se približimo, kao kad se čovek iz Tifaninih snova iznenada pojavio od krvi i mesa?\nTagovi: Strani film sa prevodom, filmovi sa prevodom, strani filmovi sa prevodom na srpski, strani filmovi sa prevodom na hrvatski, strani filmovi online, strani filmovi uzivo, strani filmovi za gledanje, komedije, akcije, romantika, horor, deciji, ratni, triler, drama, film, serije.online, filmovi za gledanje, online filmovi, suncewap, serije.online, Kako biti nesrecan (2012)


Vesti: Srbija – Kazahstan\nNakon nerešenog rezultata posle dva singl meča, odluka o pobedniku u duelu Srbije i Kazahstana doneta je u dublu. Novak Đoković i Nikola Ćaćić nadigrali su kazahstansku kombinaciju Nedovjesov/Golubjev sa […]\nSrbija – Kazahstan live prenos (oko 16.00h) – Gledajte direktan prenos\nLive prenos počinje za Ko prenosi? Kazahstan je do četvrtfinala došao kao najbolji u grupi B, dok je Srbija grupno takmičenje završila kao jedna od dve najbolje drugoplasirane ekipe. Srbija […]\nKolumna MM: Beograd podbacio, Srbija preživela\nTeže nego što su mnogi očekivali, reprezentacija Srbije savladala je Kazahstan sa 3:2 i plasirala se u ćetvrtfinale Dejvis kupa. Slično kao u dva navrata 2010, srpski tim je bio […]\nViktor odlučio: Srbija je u četvrtfinalu Dejvis kupa!\nSrpski teniser Viktor Troicki doneo je Srbiji bod potreban za plasman u četvrtfinale Dejvis kupa. On je slavio sa 3:0 protiv Aleksandra Nedovjesova, za konačnih 3:2 Srbije protiv Kazahstana. Viktor […]\nSrbija – Kazahstan live prenos (13h) – Gledajte direktan prenos\nReprezentacija Srbije će u prvom kolu Svetske grupe Dejvis kupa ugostiti ekipu Kazahstana, a mečevi se igraju od 4. do 6. marta. Direktne prenose duela iz dvorane ‚‚Aleksandar Nikolić” tokom […]\nNovak nakon velike pobede: Predao bih da nisam igrao za Srbiju!\nDočekan aplauzom novinara, dok je Viktor Troicki krčio put ka četvrtfinalu protiv Nedovjesova, Novak Đoković je započeo pres konferenciju nakon teške pobede protiv Kukuškina. – Pre svega, želim da odam […]


Modernizacija sistema daljinskog grejanja u Boru - MEDIJA CENTAR BOR );\nBor, 02.10.2019. MCBor\nEvropska banke za obnovu i razvoj u Boru je predstavila projekat „Modernizacije sistema daljinskog grejanja u Boru, uvođena i povećanje udela obnovljivih izvora u postojeći sistem“. Ova evropska institucija će donirati predstudiju i ispitati mogućnost unapređenja sistema daljinskog grejanja, pre svega razvojem projekta solarnog grejanja, kojim bi se deo energije dobijen iz uglja zamenio solarnom. Studijom će biti ispitana mogućnost da se solarnim sistemima modernizuju toplotne podstanice.\n„Takođe podržavamo i rehabilitaciju mreže da bi bila što efikasnija, a gubici vode i toplotne energije budu manji“,naglasio je Bojan Bogdanović, predstavnik Evropske banke za obnovu i razvoj.\nEvropske unije za zemlje članice i kandidate uvela je plan zamene energenata gde bi do 2021. godine ugalj trebalo da zamene ekološki čistiji energenti iz obnovljivih izvora.


Bregu: RCC pokreće prvo regionalno takmičenje za inovacije\nGeneralna sekretarka Savet za regionalnu saradnju Majlinda Bregu\nSavet za regionalnu saradnju (RCC) će u januaru 2022. godine pokrenuti prvo regionalno takmičenje za inovacije čiji je cilj da se ohrabre mladi inovatori sa univerziteta širom regiona, rekla je generalna sekretarka RCC Majlinda Bregu.\nOna je navela da između 90 i 95 odsto startap firmi širom sveta propadne tokom prvih pet godina rada, što pokazuje da dobra ideja ne znači mnogo bez puno truda, istrajnosti i odgovarajućih podsticaja.\n"Bez neuspeha nema ni inovacije i kreativnosti. Želimo ohrabriti pametne i kreativne mlade ljude sa Zapadnog Balkana da riskiraju i pokušaju", rekla je Bregu u Skoplju na otvaranju prvog Foruma Zapadnog Balkana posvećenog novim inovacijama i poslovanju "Western Balkans Butterfly Innovation and Business Forum" u Skoplju.\nZapadni Balkan je rangiran iza Evropske unije na globalnom indeksu inovacija preduzeća i zauzima između 50. i 84. mesta, navela je Bregu i dodala da mali, gotovo neprimetni pomaci mogu tokom godina doneti promenu.\nVeliki broj značajnih pomaka može se naći u oblasti proizvodnje hrane, turizma, kreativne i proizvodne industrije na Zapadnom Balkanu, a uspešna inovativna preduzeća, sa novim vrednostima predstavljaju važan alat za transformaciju našeg regiona.\nForum, koji je organizovao RCC u saradnji sa Evropskom preduzetničkom mrežom (EEN), posvećen je uspešnim pričama o inovacijama iz našeg regiona. Obuhvata širok raspon učesnika, od svetski priznatih brzorastućih preduzeća do malih, inovativnih inicijativa u ranoj fazi razvoja kojima se daje prilika da predstave svoj rad i da se povežu sa potencijalnim investitorima.\nUprkos ogromnom potencijalu, inovacije ne mogu same da napreduju. Prema istraživanju Balkan barometra, samo je jedno od pet preduzeća u regionu dobilo finansijsku pomoć za inovacijske aktivnosti tokom 2020. godine. Šest ekonomija Zapadnog Balkana ulaže prosečno manje od 0,5 posto BDP-a u istraživanja i razvoj.\nInovacijski napori bi u budućnosti trebalo da budu više usmereni na sektore i aktivnosti koje nose dodatu vrednost, a to su sektori koje su vlade iz regiona prepoznale u okviru Akcionog plana za zajedničko regionalno tržište (CRM) i Zelenog programa za Zapadni Balkan.


VESTI: Pred opšte izbore u BiH – preti li Republici Srpskoj ukrajinski scenario? (video) - Sputnjik Srbija\n17:40 29 Maj 2020\nVESTI: Pred opšte izbore u BiH – preti li Republici Srpskoj ukrajinski scenario? (video)\n13:28 05.10.2018 (osveženo 14:00 05.10.2018) Preuzmite kraći link\nIndija kupila S-400, da li najavljene sankcije Vašingtona mogu da ujedine zemlje koje su mu na meti? Šta podrazumeva „vojska sa ograničenim mandatom teritorijalne samoodbrane“, koju SAD podržavaju na KiM? Da li će novčane kazne naterati Crnogorce da ustaju pri intoniranju himne?\n16:41 Ruski lovci oterali američke bombardere od svojih granica /video/


ПРОГРАМ „ШКОЛА БЕЗ НАСИЉА“ – ГСПРС Независност\nПРОГРАМ „ШКОЛА БЕЗ НАСИЉА“\nНасловна/Новости/Актуелно/ПРОГРАМ „ШКОЛА БЕЗ НАСИЉА“\nOSNOVNA ŠKOLA „MIROSLAV ANTIĆ“ IZ NIŠA ZAHVALJUJUĆI KOMPANIJI OMV SRBIJA UKLJUČENA U PROGRAM „ŠKOLA BEZ NASILJA\nSvečanim potpisivanjem Memoranduma o saradnji Osnovna škola „Miroslav Antić“ iz Niša priključila se mreži od 209 osnovnih škola u kojima se već sprovodi program „Škola bez nasilja“. U prigodnom programu koji su izveli đaci ove škole promovisane su ideje nenasilja, drugarstva i podrške, a direktorka škole, gospođa Sonja Stanković, izrazila je zadovoljstvo zbog početka programa, kao i zahvalnost kompaniji OMV Srbija koja je izabrala i usvojila školu „Miroslav Antić“.\n„Veliko nam je zadovoljstvo što smo u mogućnosti da pomognemo program „Škola bez nasilja“ jer je društveno odgovorno poslovanje strateško opredeljenje naše kompanije“, rekao je ovom prilikom Duško Veselinović, predstavnik kompanije OMV Srbija.\nSredstva za uključivanje ove škole u program prikupljena su na fer plej turniru u malom fudbalu koji je održan u junu u okviru akcije “Ujedinjeni za škole bez nasilja”. Timovi sastavljeni od dece zaposlenih u OMV Srbija, Coca-Cola Hellenic Srbija, Delta Maksi, RTS i UNICEF i poznatih ličnosti, odmerili su snage u fudbalu i na taj način doprineli bezbednom odrastanju dece. Tom prilikom prikupljena su sredstva za uključivanje još škola iz Srbije u ovaj program: kompanija Delta Maxi će 5. oktobra usvojiti školu “Branko Radičević” iz Kruševca, dok će 10. oktobra ove godine kompanija Coca-Cola Hellenic Srbija usvojiti školu “Jovan Jovanović Zmaj” iz Surdulice.


MILIĆ: Srbija ne dobija samo izlaz na Drač, već mogućnost da uskoro izađe i na grčke luke - Centar za evroatlantske studije - CEAS\nObjavio Ekspres.net 23 septembar 2020 .\nZnačaj posete delegacije američke vlade za ceo region Jugoistočne Evrope i region Mediterana je veoma veliki, jer operacionalizuje nedavno postignute dogovore, ne samo kada je u pitanju ekonomska normalizacija odnosa Beograda i Prištine, od koje će korist imati i Zapadni Balkan, već i delove dogovora između Izraela i UAE, izjavila je danas direktorka Centra za evroatlantske studije Jelena Milić.\nDodala je da to predstavlja i operacionalizaciju dugogodišnjeg napretka u odnosima između Grčke i SAD, što daje ključnu prednost i Srbiji, ali i Zapadnom Balkanu.\n“Grčka se sada vidi kao ključni američki partner za jačanje infrastrukture luka i brodogradilišta. To je ne samo odgovor na jače prisustvo kineskih investitora, već i odgovor na novonastale tenzije u istočnom Mediteranu, koje uzrokuje delom i Turska”, ukazala je Milić u intervjuu za Kosovo onlajn.\nOna smatra da Srbija ovim sporazumima ne dobija samo izlaz na Drač, već pre svega mogućnost da uskoro izađe i na grčke luke, “koje će biti u stanju da doturaju gas koji nije iz Rusije, time ne remeteći odnose, omogući sebi veću diverzifikaciju snabdevanja”.\nPodsetivši na, kako je ocenila, pametne poteze koje su predsednik Vučić i ova vlada vukli u jačanju bilateralnih odnosa sa zemljama kvadrilaterale – Rumunije, Bugarske i Grčke, Milić je istakla da se sada s druge strane, sa inicijativom mini Šengen otvaraju vrata najviše od svih zemalja Zapadnog Balkana upravo Srbiji.\nObjasnila je da je Srbija u najboljoj pozciji ne samo u smislu jačanja regionalne saradnje i koristi od mini Šengena, već i zato što je kao najveća zemlja regiona otvorila sebi vrata i ka južnom Mediteranu i zaleđini u Crnom moru.\n“To je geopolitički veoma važno. To je taj širi kontekst koji se retko vidi, a koji Kosovo iz svoje tvrdoglavosti ili ne želi da vidi ili je nesposobno rukovodstvo da shvati, ili mu neko sugeriše da opstruiše, što na duge staze nikako nije pametno”, ocenila je Milić.\nUkazala je da je Beograd daleko spremniji za realizaciju postignutih dogovora od Prištine.\n“To donosi novi momenat za stabilnost jugoistočne Evrope i istočnog Mediterana, ali i Bliskog istoka, Mislim da će tu spremnost umeti da cene i EU i NATO, a posbeno SAD, i da je neosnovan strah od toga šta će biti sa svim ovim dogovorima u slučaju dolaska nove ameirčke administacije. To je pogrešna karta na koju je Kosovo igralo”, navodi Milić.


“Zastani i poslušaj”: Okrugli sto o prioritetu socijalne inkluzije\nUNICEF i partneri zagovaraju da sistemsko uključivanje marginalizovanih grupa u ekonomski, socijalni i politički život bude u vrhu prioriteta na putu Bosne i Hercegovine ka Evropskoj uniji\n03 Juni/lipanj 2019\nDokument "Prema Evropskoj uniji - ključni problemi socijalnog uključivanja u BiH" upozorava kako je skoro trećina djece u BiH siromašna. Socijalna isključenost kroz prizmu spomenutog dokumenta bila je jedna od glavnih tema Okruglog stola kojeg su organizirali Fondacija za socijalno uključivanje u BiH - FSU u BiH i Inicijativa za bolju i humaniju inkluziju – IBHI u okviru projekta „Zastani i poslušaj“. Dokument je izrađen u okviru projekta "Izgradnja zagovaračke platforme za socijalnu uključenost u BiH" koji se implementira pod nazivom "Zastani i poslušaj" uz podršku Evropske unije i UNICEF-a.\n“Bitno je stvaranje uslova u državi takvih da su djeca u što boljem položaju jer bi ta investicija doprinijela uključivanju i ostajanju mladih u Bosni i Hercegovini. Jedno od ključnih pitanja kojim bi se trebalo pozabaviti je pitanje zašto je za pet godine udio mladih u ukupnom stanovništvu smanjen sa 22 na 16 odsto, uz negativni prirodni priraštaj sa 35 hiljada više umrlih nego rođenih. Na to se dodaje brojka od 173 hiljade ljudi koji su otišli”, istakli su autorica i autor dokumenta "Prema Evropskoj uniji - ključni problemi socijalnog uključivanja u BiH" Maida Fetahagić i Žarko Papić dodajući kako će BiH, kada dobije status kandidata za članstvo u Evropskoj uniji morati raditi na pitanjima socijalne uključenosti.\n“Veliki problem o kojem se malo priča je diskriminacija u društvu, a primjer su osobe sa invaliditetom koje se u\nBosni i Hercegovini diskriminiraju po osnovu i uzroku invaliditeta, što je kršenje mnogih ljudskih prava”, rečeno je na okruglom stolu te naglašeno da “politički segmenti evropskih integracija jesu važni ali se mogu rješavati, te da suštinske stvari poput evropskih standarda u socijalnim politikama trebaju biti u prvom planu”.\nNa okruglom stolu istaknuto je i kako su socijalno uključivanje i prava marginaliziranih grupa u vrhu prioriteta procesa evropskih integracija, a BiH je daleko od evropskog standarda prema parametrima životnog standarda, zdravlja, obrazovanja, društvene uključenosti i pristupa servisima. Prema procjeni indeksa opće socijalne isključenosti u Bosni i Hercegovini 49,4 posto stanovnika je po nekom osnovu socijalno isključeno, što BiH svrstava ne treće mjesto u zemljama regiona. Ovaj indeks lošiji je još samo u Srbiji i Sjevernoj Makedoniji.\n„Mjeriti socijalnu isključenost uključuje ne samo siromaštvo nego i isključivanje zdravstvenih i socijalnih usluga, diskriminaciju u obrazovanju, poštivanje jednakosti, i ljudskih prava. Prema procjenama 2017. godine još uvijek je više od 23 miliona ljudi u Evropi pod rizikom od siromaštva i socijalne isključenosti, stopa je 22,4 odsto, a teži se da bude ispod ili do 20 odsto. Mi u kontekstu humanog razvoja spadamo u visoko razvijenu zemlju, ali imamo još dosta raditi na procesu socijalnog uključivanja“, istakla je Maida Fetahagić, saradnica na projektu „Zastani i poslušaj“.\nGeneralna sekretarka Federalnog saveza paraplegičara, koji okuplja jednu od ugroženih kategorija društva, Elvira Bešlija istaknula je da ovakvi projekti ukazuju na probleme s kojima se ova populacija suočava, a jedan od njih je diskriminacija.\n„Živimo u državi gdje nam nije omogućen pristup stambenim objektima, institucijama, ali ni ortopedskim pomagalima, diskriminirani smo po raznim osnovama”.


Rusija 2018 - Sputnjik Srbija\nO diskriminatorskom odnosu Zapada prema Srbima, ovog puta iz „fudbalske perspektive“, na primeru krajnje nepoštenog suđenja u meču „orlova“ protiv Švajcarske, bilo je reči i u ovonedeljnoj emisiji „Na nišanu Lazanskog“, u produkciji Sputnjika.\nRuska policija pustila brazilskog kriminalca da odgleda kraj utakmice, a onda...\nPolicija u Sankt Peterburgu uhapsila je brazilskog begunca Rodriga Denardija, ali tek nako što su ga pustili da na miru odgleda ostatak utakmice svoje zemlje protiv Kostarike na Mundijalu.\nPrvi centarfor reprezentacije Srbije Aleksandar Mitrović, nakon što je nemački arbitar Feliks Brih propustio da dosudi penal nad njim u meču protiv Švajcarske (1:2), poručio je da su Srbi navikli na nepravdu, ali i da mogu da se izdignu iznad situacije i pobede Brazil za plasman u osminu finala Mundijala u Rusiji.\nSukob Srba i Hrvata u Moskvi — Zemun protiv Širokog Brijega (foto)\nKo tebe Tompsonom, ti njega skidanjem zastave, bila je mantra kojom su se vodili „Taurunum bojs“ u nedelju uveče, kada su u centru Moskve napravili pravi mali „huliganski šou“.\nSrpski fudbalski reprezentativac Dušan Tadić izjavio je danas da je ekipa malo „ohladila glave“ posle poraza od Švajcarske i da će biti spremna za utakmicu protiv Brazila.\nU utakmici za koju se znalo da će biti sa nabojem, sa nervozom, sa vrlo značajnim odlukama koje mogu uticati na dalje kvalifikacije, Brih bez dovoljno dokaza deli kartone, a mi se još uvek pitamo da li smo igrali sa reprezentacijom Švajcarske ili Albanije.\nAlbanski navijači divljali u Gracu\nU Gracu se sinoć grupa albanskih navijača posle utakmice reprezentacija Srbije i Švajcarske na Svetskom prvenstvu sukobila, najpre sa srpskim navijačima, a potom i sa policijom.\nGrupa argentinskih navijača pretukla je jednog Hrvata na stadionu u Nižnjem Novgorodu u finišu utakmice dve selekcije na Svetskom prvenstvu u Rusiji.\nU reprezentaciji Srbije vlada optimizam uoči večerašnje utakmice protiv Švajcarske. Selektor fudbalske reprezentacije Srbije Mladen Krstajić izjavio je da zna kvalitete ali i mane Švajcarske i da će pokušati da ih iskoristi kako bi naša selekcija pobedom prošla u osminu finala Svetskog prvenstva u Rusiji.\nHrvatski reprezentativci slavili uz Tompsonovu pesmu (video)\nFudaleri Hrvatske proslavili su pobedu nad Argentinom i plasman u osminu finala Svetskog prvenstva uz nacionalističku pesmu Marka Perkovića Tompsona.


U Ljubinju počinje sa radom fabrika za preradu bijelog luka | Trebinje Live\nU Ljubinju počinje sa radom fabrika za preradu bijelog luka\nU Ljubinju će sutra svečano biti otvorena Fabrika za preradu bijelog luka, jedina te vrste na području BiH, rekao je Srni Milorad Popara, direktor firme "Farmavit" u okviru koje se pokreće ova proizvodnja.\nPopara kaže da je cilj pokretanja proizvodnje razvoj poljoprivrede Hercegovine i upošljavanje što većeg broja primarnih poljoprivrednih proizvođača, napominjući da je probna proizvodnja već počela i da se radnici edukuju za rad u ovoj fabrici.\n"Ljubinje i ostale opštine istočne Hercegovine su među prvih deset u svijetu koje su poznate po kvalitetu bijelog luka zbog čega smo odlučili da se baziramo na preradu ovog proizvoda kojeg karakterišu izuzetno ljekovita i hranljiva svojstva", istakao je Popara i dodao da će proizvode plasirati na tržište BiH i u zemlje Evropske unije.\nOn je najavio da je planirano da prve godine bude prerađeno 100 tona bijelog luka.\nPrema njegovim riječima, preradom će se dobiti kiseli bijeli luk, marinirani, pasta bijelog luka, prah, kapsulirani bijeli luk, te drugi proizvodi od luka koji će služiti za ishranu ljudi i dodatak jelima.\n"Osim po vinu i medu, Hercegovina će ubuduće biti poznata i po bijelom luku i proizvodima od bijelog luka", kaže Popara.\nSvečano otvaranje ove fabrike zakazano je za sutra kada opština Ljubinje proslavlja krsnu slavu Rođenje Presvete Bogorodice.\nTAGOVI: Ljubinje Privreda\nPetrović - 50 odsto proizvodnje PHE "Čapljina" biće isporučeno Republici Srpskoj\nTE "Gacko" druga u regiji po zagađenju vazduha sitnim česticama, koje su štetne za srce, pluća i razvoj djece


OKRUŽNA LIGA ZAJEČAR: Braća Stanojević napuštaju FK „Kosovo“ – Zajecarci\nOKRUŽNA LIGA ZAJEČAR: Braća Stanojević napuštaju FK „Kosovo“\nU Zvezdanu je burno. Nakon odlaska Žikića u Veliku Jasikovu Kosovo napuštaju i braća Stanojević, Ivan će pojačati ekipu Radničkog iz Lubnice dok će Saša pojačati ekipu 019 iz Zaječara.\nPredsednik Kosova gospodin Mirković ostaje miran i staložen:\n„Od kako sam postao predsednik naporno radim i dajem sve od sebe kako bi ekipa Kosova nakon ovog prelznog roka izašla jača. Biću iskren i reći ću da nisam očekivao ovoliki odliv pre svega ključnih igrača ali isto moram reći da sam bio spreman na takav scenario i nadomestićemo svaki odlazak dostojnom zamenom.“\nKada smo kod dolazaka da li imate već ugovorene igrače?\n„Ne smem puno da pričam kako se nešto ne bi iskomplikovalo kao šte me je poremetila vaša vest vezana za Ivana Kostića koji verovatno neće doći u Zvezdan. Ali iskoristiću ovu priliku da vam kažem da smo ugovorili dolazak Aleksandra Nicića, Miloša Jocića poznatijeg kao Zeka koji dolazi iz Kabloba, Stefana Stošića takođe iz Kablova, Miloša Stančića iz Sumrakovca, Prekaljenog golmana Jugoslava Stanića koji ima iskustva iz višeg ranga, Vladicu Marinkovića – Dzaju iz Sikola. U preogovorima smo sa još dosta igrača ali dok sve ne bude završeno ne smem da iznosi podatke u javnost“\nDa li zamerate nekadašnjem saigraču Kevinu Shafferu na tome što je doveo Žikića u Veliku Jasikovu?\n„Ja i Kevin smo veoma dobri prijatelji i naravno da mu ne zameram jer se i on trudi baš kao i ja da pojača svoj tim. U ovom slučaju nas je mnogo oslabio ali sam siguran da će Žikić u Jasikovi ispuniti očekivanja. Kevin je odličan fudbaler i još bolji čovek tako da ću sa njim uvek imati lepu saradnju.“\nBy DRAGAN MANZALOVIĆ


Prikazuje članke prema oznakama: muzej\nponedjeljak, 31 Oktobar 2011 08:37\nŠpanski i mađarski filmovi\nAmbasada Kraljevine Španije i Sarajevski otvoreni centar organiziraju od 31. oktobra do 6. novembra u Zenici i Tuzli ciklus španske kinematografije. U muzeju grada Zenice projekcije su planirane u posmenutom periodu svakog dana u 19 sati, a u Kući plamena mira u Tuzli u 20 sati, saopćeno je iz Sarajevskog otvorenog centra. Nakon ova dva grada, program putuje dalje u Banja Luku, Mostar, Trebinje, Zvornik, Goražde i mnoge druge gradove u BiH.\nsrijeda, 21 Decembar 2011 21:42\nSmajlovićeva ponuda Ars Aevi\nNačelnik Općine Zenica Husejin Smajlović, uputio je danas generalnoj direkciji Ars Aevi pismo s prijedlogom da se, ako Sarajevo odustane od interesovanje za izgradnju Muzeja Ars Aevi, pokrenu dogovori o njegovoj izgradnji u Zenici. U pismu Smajlović, uz podršku ovom projektu, navodi da Općina Zenica već duže vrijeme prati nastojanja direkcije na stvaranju nužnih pretpostavki za početak izgradnje Muzeja savremene umjetnosti u Sarajevu.


Saopćenje Mešihata povodom korona virusa: Budite odgovorni, pridržavajte se mjera prevencije\nNaslovnica Sandžak Sjeverni Sandžak Saopćenje Mešihata povodom korona virusa: Budite odgovorni, pridržavajte se mjera prevencije\nNakon odluke o uvođenju vanrednog stanja, u skladu sa instrukcijama nadležnih institucija u cilju prevencije širenja korona virusa, Mešihat Islamske zajednice u Srbiji pozvao je pripadnike islama na teritoriji Republike Srbije na maksimalnu odgovornost i iskazivanje brige prema svom zdravlju i zdravlju drugih, te pridržavanje svih mjera prevencije, predostrožnosti i odgovornog ponašanja.\nU saopćenju Mešihata se navodi sljedeće:\n“S ciljem sprječavanja širenja korona virusa, do daljnjeg se obustavlja izvođenje nastave u svim odgojno-obrazovnim ustanovama Islamske zejednice: predškolskim ustanovama Reuda i Vildan, Medresi Gazi Isa-beg, Fakultetu za islamske studije i Školi Kur’ana Časnog, kao i izvođenje mektebske pouke u džamijama.\nApeluje se na sve vjernike i vjernice, posebno starije od 65 godina i one koji imaju bilo kakve zdravstvene probleme, da dnevne namaze klanjaju u svojim kućama i da izbjegavaju obavljanje namaza u džematu.\nTraži se od svih osoba iz rizičnih grupa, koje su kao takve definisane u preporukama nadležnih državnih organa (bolest, starost i sl.), da umjesto dolaska u džamiju na džuma namaz u svojim domovima klanjaju podne namaz.\nNalaže se džumanskim hatibima da vremensko trajanje hutbe usklade sa aktuelnim okolnostima (maksimalno do 10 minuta).\nNalaže se imamima i džematskim odborima da vrijeme obavljanja dnevnih namaza, posebno džuma namaza, maksimalno skrate i ne dozvole bespotrebno zadržavanje u zatvorenim prostorijama džamija, mesdžida i drugih objekata Islamske zajednice, te da prostorije u kojima se obavljaju obredi dodatno očiste, dezinfikuju i provjetravaju.\nCentar za humanitarni rad Islamske zajednice Hajrat obustavit će redovni rad vakufskih kuhinja i podjelu hrane, a umjesto toga će najugroženijim korisnicima periodično dijeliti pakete sa prehrambenim namirnicama, dok će se ostale aktivnosti Hajrata nastaviti u skladu sa propisima nadležnih organa.\nOrganizacija svih drugih kolektivnih vjerskih obreda (dženaza), programa i manifestacija će se uskladiti sa preporukama i naredbama nadležnih institucija i ustanova, koje se odnose na organizaciju javnih skupova i manifestacija.\nPozivaju se svi pripadnici Islamske zajednice da u cilju održavanja visokog stepena higijene poduzmu dodatne sanitarne mjere, te da pored redovnih ibadeta upućuju dovu Uzvišenom Allahu da nas zaštiti ove bolesti i drugih iskušenja”.


VTKBiH: Osnovana zajednička Asocijacija građevinaca, sektorsko udruženje iz RS-a bilo protiv - Akta.ba\nVTKBiH: Osnovana zajednička Asocijacija građevinaca, sektorsko udruženje iz RS-a bilo protiv\n25.08.2011. 13:33 / Izvor: eKapija.ba\nAsocijacija građevinarstva i industrije građevinskih materijala osnovana je danas pod okriljem Vanjskotrgovinske komore Bosne i Hercegovine.\nOsnovale su je firme iz građevinarstva, industrije građevinskih materijala i arhitektonskih djelatnosti.\nZa članove Odbora Asocijacije izabrani su: Džemail Vlahovljak (Energoinvest d.d. Sarajevo), Semin Mašić (Hidrogradnja d.d Sarajevo), Uglješa Kisić (GP Bosna-Sarajevo), Salih Kovačević (Širbegović Company-Gračanica), Ladislav Bevanda (Hering doo-Široki Brijeg), Igor Šitum (Barit-Stamal-Kreševo), Ešref Gačanin (IPSA Institut-Sarajevo), Zoran Popić (Građenje AD-Pale), Mile Đurović (Unigrad doo-Istočno Sarajevo), Emil Koža (Fabrika Kreča Carmeuse-Doboj) i Ilija Stjepanović (Termoelektro-Brčko).\nZa predsjednika Odbora Asocijacije izabran je Semin Mašić, direktor Hidrogradnje, dok su za podpredsjednike izabrani Ladislav Bevanda, direktor Heringa i Emil Koža.\nNa osnivačkoj skupštini u Sarajevu protiv je bilo Udruženje građevinarstva Republike Srpske, koje smatra da udruženja iz ovog sektora mogu biti samo na entitetskom nivou, s potrebnom koordinacijom, a da je svaki viši nivo organiziranja "dodatno administriranje".\nTo nije stav političke naravi nego zasnovan na zakonskim propisima, ustvrdio je uoči osnivačke skupštine novinarima Ranko Milić, predsjednik Udruženja građevinarstva iz RS-a.\nDžemal Kalajdžisalihović, sekretar novoosnovane asocijacije u bh. vanjskotrgovinskoj komori, navodi da su Milić i još jedan član Izvršnog odbora udruženja iz RS-a izašli sa sjednice nakon što su saopćili navedeni stav, ali su na osnivačkoj skupštini podršku dali članovi iz više firmi RS-a te tako postali sastavni dio novoosnovane asocijacije.\nOna je nastala izraženom voljom firmi iz ovog sektora opterećenog brojnim problemima i u namjeri da ih rješavaju objedinjene u Vanjskotrgovinskoj komori, zajedničkim nastupom ka nadležnima koji dosad nisu pokazivali veliku spremnost da pomognu, dodao je Kalajdžisalihović.\nU sektoru su trenutno najakutniji problemi - izostanak investicija u građevinarstvu, koje su najniže u ovoj godini, te očekivani ogromni gubici zbog zastoja ugovorenih radova u Libiji.\nProcijenjeni gubici su između 110 i 130 miliona KM zbog sukoba u toj zemlji, naveo je Kalajdžisalihović.\nSemin Mašić, direktor preduzeća Hidrogradnja iz Sarajeva i jedan od učesnika osnivačke skupštine, rekao je da ta firma, također pogođena zastojem ugovorenih libijskih angažmana, čeka rasplet događaja i još ne može sumirati očekivane gubitke.\nTrenutno su joj u zastoju ugovoreni radovi od blizu 200 miliona KM a bila je i pred izglednim dodatnim angažmanima prije aktuelne libijske krize.\n"U kontekstu trenutnih prilika, ali i budućih kontakata u očekivanom povratku na tamošnje tržište, ne želi se `uplitati u politiku` i svrstavati na bilo čiju stranu od učesnika libijskog konflikta, već je najviše interesira sigurnost ljudi", zaključio je Mašić.\n#Udruženje građevinarstva Republike Srpske\nŠevarlije br.56 74000 Doboj\nUNIGRAD d.o.o. Istočno Sarajevo, u stečaju\nKasindolskog bataljona 1 71123 Istočno Novo Sarajevo


"TROFEJ BIJELJINE 2022" okupio 530 karatista iz zemlje i inostranstva\nProtekle nedjelje u Bijeljini, u organizaciji karate kluba "UNSU", održano je V Otvoreno karate prvenstvo Grada Bijeljine "TROFEJ BIJELJINE 2022".\nTurnir je ove godine okupio 48 klubova iz Srbije, Hrvatske, Crne Gore, Austrije, Slovačke i Bosne i Hercegovine sa 530 učesnika u 670 takmičarskih kategorija.\nKao i predhodnih godina ovaj tradicionalni turnir održao se pod pokroviteljstvom administrativne službe Grada Bijeljina, te kompanije "Lykos Balkan Metals" generalnog sponzora kluba.\n- Pored njih veliki doprinos dali su mnogobrojni privrednici našeg grada koji su svojom nesebičnim zalaganjem pomogli su da ponovo u Bijeljini imamo jedan vrhunski karate događaj. Treba napomuti da se turnir održava svake godine uz saglasnost i podršku karate saveza Republike Srpske i karate saveza Bosne i Hercegovine. I kao takav nalazi se u zvaničnom kalendaru karate saveza Republike Srpske i Bosne i Hercegovine, saopštio je organizator ovog sportskog događaja.\nPobjednik ovogodišnjeg V Otvorenog karate prvenstva Grada Bijlejne "Trofej Bijeljine 2022" u ekipnoj konkurenciji je kk "RODA" iz Beograda ispred kk."Šampioni" iz Bijeljine, kk."Omladinac" iz Podgorice" i kbs."Tuzla" iz Tuzle su na trećem mjestu.\nPehar pojedinačnih ovogodišnjih pobjednika Trofeja Bijeljine u seniorskoj open muškoj i ženskoj konkurenciji pripao je Muradbašič Harisu takmičaru kk."Orka" iz Lukavaca i Rama Dielleza Rama iz kk."Ulcinj" iz Ulcinja.\n- Tokom cijelog dana u sportskoj dvorani Gimnazije viđena su nadmetanja u obje takmičarske karate discipline za sve uzraste, u preko 120 takmičarskih kategorija. Ono što je ove godine obilježilo turnir jeste učešće eminentnih klubova iz Crne Gore, Slovačke i Srbije. Oni su svojim kvalitetom koji posjeduju zasigurno podigli kvalitet turnira u takmičarskom smislu na još viši nivo. Pored toga, kao organizatori smo se potrudili, da ove godine obezbijedimo uživo prenos kompletnog takmičarskog dana. Tako su svi ljubitelji karate sporta, roditelji učesnika, koji su bili spriječeni doći, mogli pratiti takmičenje direktno, navodi organizator turnira.\n- U ime organizacionog Odbora turnira, UO kk "UNSU" kao tehničkog organizatora i domaćina zahvaljujemo se svim klubovima na učešću i podršci. Pored učesnika, veliku zahvalnost dugujemo kompaniji "Lykos Balkan Metals" generalnom sponzoru kluba koji je dao veliki doprinos da ovogodišnji "Trofej Bijeljine" bude organizovan na najvišem mogućem nivou. Naravno sve bi bilo teže da nismo imali i podršku administrativne službe Grada Bijeljina koja nam je omogućila besplatno korištenje sportske dvorane na čemu smo takođe zahvalni. Pored navedenog, moram istaći da je ovogodišnji "Trofej Bijeljine" podržao veliki broj sponzora i prijatelja kluba kojima dugujemo veliku zahvalnost jer su svojom nesebičnom podrškom dali nemjerljiv ključan doprinos organizaciji turnira. Na kraju, veliko hvala svim medijima na praćenju i promociji turnira. Svim članovima kluba i roditeljima bez kojih bi sve ovo bilo nemoguće od srca prije svega čestitke na postignutim rezultatima, svakako i velikom doprinosu da imamo jedan ovakav turnir u našem gradu i našoj organizaciji! Pobjednicima turnira i osvajačima medalja na ovogodišnjem turniru upućujemo sve čestitke sa željom da se i naredne godine okupimo, po šesti put, u Bijeljini, poručio je Goran Ivković predsjednik UO kluba i direktor turnira.


Liga nacija - Srbija ne može u grupu sa Albancima! - Sportske.net\nLiga nacija - Srbija ne može u grupu sa Albancima!\nManje od nedelju dana ostalo je do žreba za grupnu fazu novoformiranog takmičenja pod okriljem UEFA. Srbija u drugom šeširu treće divizije.\nDa li ćemo gledati mega zvezdu u Beogradu? FSS pregovara sa favoritom Mundijala!FIFA - Srbija korak unazad na prvoj listi u 2018. godini"Orlovi" čekaju Maroko u Torinu?Liga nacija - Sedam dana do žreba, sa kime će Srbija u grupu?FSS bira selektora i novog tehničkog partnera\nNaredne srede u Lozani će biti obavljen žreb za sastav grupa novoformiranog takmičenja pod okriljem UEFA koje nosi naziv Liga nacija.\nNa stranicama našeg portala u prethodnim mesecima mogli ste da čitate kako će izgledati to takmičenje i kakvu poziciju reprezentacija Srbija zauzima u datom momentu.\nVerovatno već znate ali nije naodmet da podsetimo da su "Orlovi" smešteni u C diviziju zajedno sa selekcijama Mađarske, Rumunije, Škotske, Slovenije, Grčke, Albanije, Norveške, Crne Gore, Izraela, Bugarske, Finske, Kipra, Estonije i Litvanije.\nNedelju dana uoči žreba za sastav grupa UEFA je formirala šešire i time obznanila da Srbija neće moći u istu grupu sa selekcijama Grčke, Albanije i Norveške jer je sa njima smeštena u drugi šešir C divizije.\nEvo kako izgledaju svi šeširi u C diviziji:\nKao što možete da vidite, velike su šanse da "Orlovi" završe u grupi sa komšijskim zemljama (Mađarska, Rumunija, Crna Gora, Bugarska), dok nas iz četvrtog šešira svakako čeka Kipar ili jedna od zemalja sa severa kontinenta.\nNa žrebu će biti formirane tri grupe od po četiri selekcije i jedna u kojoj će biti tri reprezentacije. Grupa u kojoj budu igrale tri reprezentacije biće formirana iz šešira I, II i III.\nPored ovoga, postojaće ograničenje u vidu rasporeda baltičkih i skandinavskih zemalja, pa tako u istoj grupi neće moći da se nađe više od dve selekcije koje pripadaju pomenutim geografskim delovima Evrope.\nTakvo ograničenje važi za reprezentacije Norveške, Finske, Estonije i Litvanije!\nPobednik svake od četiri grupa obezbediće plasman u B diviziju, dok će poslednjeplasirane selekcije ispasti u D diviziju.\nZa one koji se pitaju kakav je značaj Lige nacija, osim što će se igrati više takmičarskih utakmica, odgovor je vrlo jednostavan.\nReprezentacije koje kroz kvalifikacije ne budu izborile plasman na Evropsko prvenstvo, a budu među četiri najbolje u C diviziji, igraće u plej-ofu čiji će pobednik bukirati kartu za kontinentalnu smotru 2020. godine!


Fatalne greške - Spiegel - Peščanik\nKako srušiti protivnika? O tome je Vladimir Putin pisao još 2002. u svojoj knjizi Učiti džudo sa Vladimirom Putinom: „Čovek pada kada izgubi ravnotežu i ne uspe da je povrati.“\nTada sigurno nije imao na umu sadašnju ukrajinsku vladu. Međutim, sasvim je jasno da je ona izgubila ravnotežu. Čitavi regioni na istoku i jugu zemlje su otkazali poslušnost vladi u Kijevu, dok je veliki deo stanovništva na Krimu dočekao ruske vojnike kao zaštitnike.\nDo ovoga je došlo zbog fatalnih grešaka nove kijevske vlade i ukrajinskog parlamenta. Pod pritiskom desničarskih uličnih boraca, zlokobnih „nadzirača“ ukrajinskog parlamenta, Vrhovna Rada je poništila zakon koji garantuje ruskom jeziku status drugog zvaničnog jezika na istoku i jugu zemlje.\nSporazum od 21. februara, zaključen u prisustvu spoljnih ministara Nemačke, Francuske i Poljske, predviđao je formiranje „vlade nacionalnog jedinstva“, koja bi uključila i predstavnike regiona u kojima se govori ruski jezik, a koji obuhvataju više od trećine zemlje.\nUmesto toga, članovi ekstremnih desničara iz partije Svoboda postaju ministri u novoj vladi. Ova partija, koja je osnovana pod nazivom Socijal-nacionalna partija Ukrajine, održava bliske kontakte sa nemačkim NPD-om (Nemačka nacional-demokratska partija). Tročlana delegacija Svobode je maja 2013. posetila frakciju NPD-a u drezdenskom parlamentu.\nNaklonost NDP-a prema Svobodi je lako objašnjiva. Svoboda naciju definiše kao „zajednicu povezanu duhom i krvlju“, i slavi borbu ukrajinskih kolaboracionista na strani Hitlerovih trupa. Partija Svoboda smatra da se SS divizija „Galicija“, sačinjena od zapadnoukrajinskih nacionalista, „borila samo protiv Boljševika“.\nUlazak ekstremnih desničara u vladu ne može doprineti nacionalnom pomirenju. Ovu činjenicu su pre prepoznali istočni regioni Ukrajine, nego zapadni ministri spoljnih poslova.\nNacistička partija Svoboda je novoj ukrajinskoj vladi dala nekoliko ministara, jednog vicepremijera i glavnog državnog tužioca Olega Mahnickija. On je pred sudom zastupao predsednika svoje partije Olega Tjagniboka, koji je 2007. bio optužen za govor mržnje zbog prozivanja „ruske jevrejske mafije“. Postupak je okončan oslobođajućom presudom. Tjagnibok je takođe potpisnik sporazuma od 21. februara.\nJedan od osnivača Socijal-nacionalne partije Ukrajine, danas Svoboda partije, bio je i novi sekretar ukrajinskog saveta za bezbednost i odbranu Andrij Parubi, sada član Otadžbinske partije Julije Timošenko. Ovaj radikalni desničar postao je koordinator službi bezbednosti jer je bio „komandant“ Majdana, gde je usko sarađivao sa vođom militantnih ekstremnih desničara iz Desnog sektora Dimitrijem Jarošem, koji je svojim pristalicama naredio da pucaju na policiju, čime je značajno doprineo krvavoj eskalaciji.\nJaroš je dve decenije obučavao naoružane nacionaliste. Njegov Desni sektor kontroliše nekoliko hiljada naoružanih boraca, koje Jaroš naziva „vojnicima nacionalne revolucije“ i poziva na „nacionalni oslobodilački rat za derusifikaciju Ukrajine“, što je u stvari poziv na građanski rat.\nZa Desni sektor je, pored Rusije, jedan od glavnih neprijatelja i Evropska unija, koju smatraju „briselskim birokratskim čudovištem totalitarnog liberalizma i seksualne perverzije“. Kada je Jaroš 22. februara na Majdanu dobio veći aplauz od Julije Timošenko, svima je postalo jasno da on više nije marginalna figura. Ultradesničari su borbu sa starim režimom iskoristili da izađu iz izolacije. Desni sektor se profiliše zastupajući popularne zahteve za kažnjavanje doskorašnjih vlasti i „podelu“ opljačkane imovine.\nVladimir Lenjin je 1917. u vezi sa sličnom situacijom u Rusiji i Ukrajini rekao da postoji „dvostruka vlast“. Tada su mesni „sovjeti“ i naoružane trupe mesecima paralisale zemlju pre nego što su srušili umerenu vladu.\nTako nešto, barem prema odredbama potpisanog sporazuma sa predstavnicama EU, ne bi bilo moguće. Sporazum predviđa razoružavanje svih ilegalnih borbenih formacija u roku od 48 sati. Međutim, radiklani desničari na ključnim pozicijama u vladi su se postarali da se ni ovaj deo ugovora ne poštuje.\nPosledica je bila to što se rusko stanovništvo na Krimu pobunilo protiv centralne vlade pre nego što je Putin poslao svoje trupe. Tri evropska potpisnika ugovora Stajnmajer, Fabius i Sikorski bi trebalo da ulože žalbe ukrajinskoj vladi zbog kršenja ugovora, jer je ugovor potpisao i sadašnji premijer Arsenij Jacenjuk.\nUwe Klußmann, Spiegel, 03.03.2014.


Iberia promoviše Kantabriju | Avio Press\nIberia promoviše Kantabriju\nŠpanski nacionalni avioprevoznik Iberia lansirao je novu livreju za pomoć u promociji turizma u Kantabriji, na severu Španije. Aviokompanija u vlasništvu IAG naslikala je jedan od svojih 11 Airbusa A321 sa impresivnim slikama parka prirode Cabarceno, gde gotovo 120 životinjskih vrsta sa pet kontinenata živi u poluslobodi.\nAkcija je sprovedena u okviru marketinškog sporazuma između španskog kantabrijskog Ministarstva turizma, inovacija, transporta i trgovine i Iberije. Airbus A321 je izabran jer povezuje 90 destinacija u Španiji sa destinacijama za kratke i srednje udaljenosti u Evropi i Severnoj Africi.\nWizz Air sa novim linijama iz Italije\nCathay Pacific samo za vakcinisane\nEvropa EU i SAD razrešile spor oko Airbusa i Boeinga\nAzija Putnik bacao novčiće u motor aviona\nEvropa Svetla aviona oštetila vid radnika\nEvropa Ryanair otvara novu bazu u Parizu\nEvropa Jermenija pokreće novu avio-kompaniju\nEvropa Pad aviona na aerodromu Teesside


Jedno od dva predivna ostrva u severnoj Grčkoj je Samotrakija. To je ostrvo koje predstavlja kombinaciju jedinstvenog i prelepog pejzaža, divlje prirode i neiskorišćenih plaža. Samotrakija je poznato po hiljadama reka i vodopada, gde se malo simbolično venčanje može pripremiti između biljaka i vodopada u sred neverovatne zelene prirode. Za one, koji bi želeli da podele momente sa venčanja na drugačijem ostrvu i da proslave u hotelu, baru na plaži ili restoranu, ovo je idealno mesto. Nema potrebe da budete pod stresom na najvažniji dan u Vašem životu. Činjenica da ste se odlučili za venčanje u inostranstvu, znak je da želite privatno i jednostavno venčanje.\nUkoliko želite da Vaše venčanje bude na ovom prelepom ostrvu, slobodno nas kontaktirajte za više informacija.


Nebojša Radmanović: Ekstremisti su u Sarajevu, a ne u Srbiji – Visokoin.com\n“Ekstremisti u Evropi dolaze sa Bliskog istoka. Zašto Mladen Bosić i Šukalo misle da su ekstremisti iz Srbije, to neka oni objasne. Nemamo informacije o dolasku ekstremista iz FBiH na proteste, osim iz medija”, izjavio je Nebojša Radmanović.\nS đavolom protiv RS-a\nOn je naglasio da je veća opasnost za opoziciju ako takve ekstremističke grupe dolaze na njihove proteste u Banju Luku.\n“Onda su se oni udružili s đavolom protiv Republike Srpske”, rekao je potpredsjednik SNSD-a, javlja N1.\nNa novinarsko pitanje da li je istina da SNSD organizuje traktore kako bi spriječili dolazak autobusa na proteste opozicije, te kako komentariše informacije da su se budžetski i javni radnici žalili da im se prijeti otkazom u slučaju ne dolaska na proteste vladajućih struktura, Radmanović je odgovorio:\n“To nije tačno, to nije moglo ni u Savezu komunista. I ljudi koji dolaze na naše proteste će dolaziti autobusom. Neće traktori birati ko je u kojem autobusu. Policija će spriječiti svakoga ko pokuša silom uraditi nešto u Banjoj Luci”, istakao je on.\nOn je kazao da na proteste “Srcem za Srpsku” dolaze građani RS-a od Trebinja do Novog grada, a najviše iz Banjaluke.\n“Očekujemo najmanje 30.000 ljudi, a ta brojka može varirati gore ili dole zavisno od ostalih okolnosti.”\nRadmanović je odgovorio i na pitanje da li smatra rizičnim organizaciju dva protesta na istom mjestu u isto vrijeme.\n“Mi ne govorimo o kontramitingu, već o mitingu “Srcem za Srpsku”.\nNe mislimo da je to kontramiting, već da je potrebno pokazati i u RS-u, a naročito neprijateljima u okruženju, da ne misle svi kao mala grupica opozicionarima koji misle da mogu srušiti vlast ulicoma, jer ne mogu demokratski.”\nDrugi čovjek SNSD-a je ponovio da su spremni odustati od protesta, ali ako ne bude niti jednog mitinga.\n“Ne damo opoziciji da sruši vlast ulicom. Mi ćemo demokratski reći da volimo RS, a na drugoj strani to nije tako. Organizovat ćemo proteste svaki put kada i opoziciji organizuje, jer ćemo stalno pokazivati koliko ih malo ima.”\nOn se za kraj ponovo dotakao Bosićeve izjave o mogućem dolasku ekstremista iz Srbije.\n“Bosić kaže da su ekstremisti u Srbiji, a ne Sarajevu, a svi znamo da jesu.”


Tanjug 12. septembra 2019. 17:04\nBEOGRAD – Pad industrijske proizvodnje u najrazvijenijim evropskim zemljama i te kako utiče na privredna kretanja u Srbiji, a stručnjaci ukazuju da zemlje poput naše na to mogu odgovoriti tako što će jačati domaće firme, povezivati se više sa trećim tržištima, jačanjem regionalne saradnje i štednjom.\nNaime, industrijska proizvodnja u evrozoni je u julu pala više od očekivanog i drugi mesec zaredom, i u treće tromesečje ulazi sa negativnim rezultatima, saopštila je danas evropska služba za statistiku Evrostat.\nPredsednik Srbije Aleksandar Vučić ocenio je da će usporavanje evropske privrede, posebno Nemačke, sigurno uticati i na Srbiju i istakao da naša država radi na povećanju stope rasta domaće ekonomije kako bi se ublažile posledice potencijalne recesije u nekoliko evropskih zemalja.\nPomoćik direktora za analitiku u Privrednoj komori Srbije (PKS) Bojan Stanić kaže da je privreda Srbije otvorena i veoma zavisna od spoljno-trgovinskih odnosa sa svojim glavnim partnerima iz evrozone, među kojima su najznačajniji Nemačka i Italija.\n„Samim tim, ukoliko se smanji potražnja za našim izvoznim proizvodima u Nemačkoj ili bilo kojoj zemlji evrozone, smanjuje se i mogućnost proizvodnje u našoj zemlji i dolazi do smanjenja BDP. To je direktni uticaj“, rekao je Stanić Tanjugu.\nS druge strane, navodi on, može uticati i indirektno, jer u Srbiji ima dosta investicija iz Evrope, a ako je, objašnjava Stanić, recesija u tim zemljama, onda će matične firme biti manje spremne da investiraju u druga tržišta, kao što je srpsko.\n„Takođe, može doći i do deinvestiranja, odnosno da u Srbiji dođe do zatvaranja određene proizvodnje kapaciteta“, rekao je Stanić.\nUpitan kako Srbija može da odgovori na moguće recesije u evropskim zemljama, Stanić kaže da se država za moguću recesiju priprema u periodu ekonomskog oporavka i ekspanzije, tako što jača domaće firme, povezuje se sa trećim tržištima mnogoljudnim zemljama, povećava regionalnu saradnju i štedi.\n„Država treba da primenjuje te mere, kako bi povećala vitalnost svoje privrede i smanjila negativne efekte pojave recesije ili ekonomskih i finansijskih kriza u Evropi“, podvukao je Stanić.\nPrema njegovim rečima, ohrabruju najave iz Nemačke da će pokušati da kroz sistem podsticaja i javnih ulaganja smanjiti efekte recesije.\n„Recesija je posledica političkih događa na relaciji Amerika – Kina, i samim tim ako se to preliva na privredu EU, onda možete misliti kako se preliva na privredu zemalja u razvoju kao što je Srbija i zemlja iz regiona“, rekao je Stanić.\nKaže da se krize obično prvo dešavaju u najrazvijenim zemljama i da kod njih najbrže prolaze, dok sa zakanelošću se javljaju u manje razvijenim zemlja koje se zbog manje ekonomskog potencijala teže oporavljaju.\nEkonomista Ivan Nikolić kaže za Tanjug da je pad industrijske proizvodnje u evrozoni praktično nastavak negativne tenedencije narocito u njenim vodećim delovima već nekoliko tromesečja unazad.\nIstiče da je posebno problematičan sektor građevinarstva i industrije i da se to održava na BDP tih zemalja.\n„Takođe to je negativno i po nas jer se tražnja smanjuje i naš izvoz trpi“, kaže Nikolić i dodaje da je u prvih sedam meseci Nemačka činila 13 odsto našeg izvoza, a Italija 11 odsto, i njih dve praktično čine cetvrtinu robnog izvoza.\nPostoje neka istraživanja koja pokazuju da je gotovo jedinična veza izmedu kretanja njihovog BDP i naše aktivnosti i da kada padaju oni padamo i mi u istoj meri, od odnosno kretanja kod nas“, rekao je Nikolić.\nSagovornik Tanjuga ukazuje da imajući u obzir i okolnosti iz neporednog okruženja, poput uvođenja taksi na robu iz Srbije, možemo biti zadovoljni spoljno trgovinskim rezultatom , odnono šire posmatranom realizacijom privredne aktivnosti u prva dva tromesečja ove godine.\nVlada Srbije o otklanjanju posledice poplava, granicama,…\nNBS kupila još 25 mln evra, kurs dinara sutra 117,5248\nBELEX indeksi ušli u „crveno“\nKrstović: Novom uredbom do manjeg zagađenja na lokalu\nReprogram ili prinudna naplata za najveće poreske dužnike?


Pomagači Karlosa Gona osuđeni u Japanu na zatvorsku kaznu - Vrele gume\njul. 19, 2021 u 10:01 am\n19 jula, 2021 nema komentaracarlos ghosnJapanNissan\nVeteran iz specijalnih jedinica, Majkl Tejlor, i njegov sin, proglašeni su krivim zbog pomaganja bivšem šefu Renault-Nissana u bekstvu u Bejrut.\nAmerikanci su osuđeni u ponedeljak, na zatvorsku kaznu, nakon što je sudija odbio njihove žalbe, rekavši da su to uradili isključivo zbog novca.\nŠezdesetogodišnji Majkl Tejlor, bivši pripadnik američkih „zelenih beretki“, za kojeg je sudija rekao da je vodio „bekstvo bez presedana“, dobio je kaznu zatvora u trajanju od dve godine, dok je njegov sin, Majkl dobio godinu dana i osam meseci.\nIzričući presude u Tokijskom okružnom sudu, glavni sudija, Hideo Nirei, rekao je da će kazna biti umanjena za po 90 dana zbog vremena provedenog u pritvoru tokom suđenja.\nTejlorovi su uhapšeni u Masačusetsu, u maju 2020., nakon čega su izručeni Japanu u martu ove godine. Otkada su pristigli u „Zemlju izlazećeg sunca“, bili su zatočeni u istom zatvoru u Tokiju u kojem je dane nekada provodio Karlos Gon.\nTužioci su tražili kaznu od dve godine i 10 meseci za Majkla Tejlora, odnosno dve godine i šest meseci za Pitera. Odbrana još uvek nije odlučila da li da se žali na odluku.\nSudija je hronološki naveo činjenice na koji način su se Tejlorovi našli s Gonom u Tokyo Grand Hyatt hotelu 29. decembra 2019. i ispratili ga superbrzim vozom do Osake.\nTamo su ga „spakovali“ u kofer namenjen za audio opremu i prošvercovali ga kroz obezbeđenje na čarter let. Odleteli su iz Japana to veče, da bi Gon aterirao u Bejrut 30. decembra, van domašaja japanskih vlasti.\n„Zbog ovog slučaja, Gonu, koji se suočava s ozbiljnim optužbama, omogućeno je bekstvo van zemlje“, rekao je Nirei, dodavši da se radi o „bekstvu bez presedana“, s ozbiljnim reperkusijama. „Prošlo je godinu dana od bekstva, a i dalje nema izgleda za suđenje. Posledice ovog slučaja su veoma velike.“\nTejlorovi su „proaktivno izveli veoma osmišljen plan“, zaključio je Nirei.\nOtac Majkl je bio glavni u planiranju i izvršavanju bekstva, dok je sin Piter, mada je odigrao manju ulogu, bio važan deo u izvođenju Gonovog nestanka.\nTejlorovi su pred sudijom stajali nezainteresovano, rame uz rame, ne pokazujući bilo kakve emocije kada im je izrečena kazna i prevedena na engleski.\nCelokupno suđenje je sprovedeno pod jakim obezbeđenjem, dok su svi koji su ulazili u sudnicu bili pretresani. Sama galerija je bila okružena od strane osam čuvara, a optuženi su u sudnicu dovođeni i odvođeni s lisicama na rukama.\nTejlorovi su priznali krivicu u junu, ali su apelovali na sud da ih pomiluje, pozivajući se na olakšavajuće okolnosti, tvrdeći da su bili zavedeni da veruju kako je Gon mučen u Japanu i kako u toj zemlji nije protivzakonito ne pojaviti se pred sudom nakon plaćene kaucije.\nNaravno, sudija nije poverovao u tu priču, potvrdivši da su sve uradili prvenstveno zbog novca. Od 860.000 dolara koliko im je Gon platio, 400.000 su iskoristili za bekstvo, dok je ostatak završio na računima njihovih kompanija, rekao je sudija.\n„Njihov glavni motiv u ovom slučaju je bila isplata“, rekao je Nirei.\nSlučaj Tejlorovih je jedna od nekoliko parnica koje su i dalje u centru pažnje u Japanu nakon Gonovog „holivudskog“ bekstva. U Tokiju se sudi i Gregu Keliju, Gonovom saradniku, za kojeg se sumnja da je sakrio više od 80 miliona nezakonito otuđenih dolara. Nissan takođe vodi građansku parnicu protiv Gona, u kojoj potražuje nadoknadu od 100 miliona dolara.


Otpremninu uložili u zajednički biznis - Nira Press\nPočetna » Otpremninu uložili u zajednički biznis\nFirma ”Trio teh” već deceniju brine o tehničkoj ispravnosti 91 kamiona i 72 putnička vozila, a rade i za treća lica. Zaradu dele na jednake delove\nMiloš Jovanović (58), Dragan Radovanović (57) i Radojica Stanojlović (56) odmah po završetku automehaničarskog zanata dobili su posao u najuspešnijoj aranđelovačkoj kompaniji „Knjaz Miloš“. Poslednju deceniju pre privatizacije „Knjaza“ proveli su zajedno, brinući za tehničku ispravnost kamiona i putničkih automobila. Taj odgovorni posao znalački su radili i stekli veliko iskustvo i poverenje rukovodilaca firme.\nPrivatizacija „Knjaza Miloša“ završena je decembra 2004. godine, kada je u Aranđelovcu zavladala prava „evro groznica“, jer su preko noći radnici postali milioneri. Od prodatih akcija, kasnije i od dobijenih otpremnina, radnici su dobili po nekoliko desetina hiljada evra, a ne mali broj i preko sto hiljada evra! Nažalost, na prste se mogu izbrojati „mineralci“, koji su novac uložili u otvaranje privatnog biznisa i porodičnih firmi. Kako su milioni došli, još brže su potrošeni za kupovinu automobila, stanova i drugih nekretnina.\n– Sa menadžmentom „Knjaza“ sklopili smo ugovor o zakupu tehničke radionice, gde smo i ranije radili, priča Miloš Jovanović za Ekonometar.\nDa bismo registrovali privatnu firmu bila su nam potrebna dva meseca, počev od brojnih papira do polaganja stručnog ispita. Osnovali smo firmu „Trio teh“ i ove godine ćemo obeležiti jubilarnu deceniju uspešnog zajedničkog rada, ističe Jovanović.\nZa vreme „evro groznice“ u Aranđelovac niko nije došao iz Vlade ili Ministarstva privrede i finansija da bi posavetovao radnike u šta da ulažu novac od prodatih akcija i dobijenih otpremnina.\n– Mi smo otpremnine uložili u zajednički posao sa „Knjazom“ i sa novim poslovodstvom vrlo dobro sarađujemo. Zakupninu pogona plaćamo održavanjem i pregledom kamiona i putničkih vozila naše bivše firme. Zarađujemo u proseku po 38.000 dinara i delimo profit od rada za treća lica. Što se tiče konkurencije, ona nam ne smeta. U gradu ima osam firmi koje se bave tehničkim pregledom vozila. Za nas trojicu uvek ima posla. Sve doprinose i dažbine redovno plaćamo državi, koji bi, primećuje Miloš, trebalo da budu niži.\nDragan Radovanović i Radojica Stanojlović priključili su se našem razgovoru nakon tehničkog pregleda dva šlepera i jednog privatnog automobila. Rekli su nam da im je kao majstorima u „Knjazu“ bilo lakše ranije, jer su za njih radile i druge službe u firmi, a sada, pored stručnog i odgovornog posla, nakon radnog vremena treba prihvatiti i metlu i održavati čistoću, a i srediti podatke u kompjuteru. Ali, zato svakog dana kada istekne radno vreme (rade svaki dan osim nedelje) tačno znaju u dinar koliko su zaradili i koliki su trošak imali.\n– Aranđelovčani i građani okolnih mesta servis putničkih automobila plaćaju od 1.000 do 2.100 dinara. Tako je godinama unazad. Zaista je krajnje vreme da nadležna ministarstva naše države konačno donesu cenovnik za našu branšu, smatra Miloš Jovanović.\nZa sada, tri majstora i velika druga u „Trio teh“ ne razmišljaju o penziji. Kao mladići su se zaposlili u „Knjazu“, a kad napune radni staž, zajedno će otići i prepustiće naslednicima uspešnu firmu. Ostaće iznad svega istinsko drugarstvo, koje traje decenijama.


Dete Partizana na pragu prelaska u Zvezdu! Poznata cifra transfera koja će uzdrmati srpski fudbal! (FOTO/VIDEO) - alo.rs\nAUTOR: Alo.rs/ M.D. DATUM I VREME: 06.12.2019. 11:06\nCrvena zvezda je označila mlado krilo Čukaričkog kao glavno pojačanje u zimskom prelaznom roku!\nVeljko Birmančević, Foto: RAS Foto: Marko Metlas\nVeljko Birmančević je velika zežlja uprave crveno-belih, a za njegove usluge su spremni da izdvoje oko pola miliona evra, saznaje "mozzartsport"!\nOvaj fudbler ima 21. godinu i ponikao je u Partizanu, ali se afirmisao u klubu na Banovom brdu! U Ljutice Bogdana u ovom fudbaleru vide naslednika Nemanje Radonjića koji je imao sličan razvojni put u karijeri!\nObojica su poniklu u redovima crno-belih, ali nikada nisu krili da su Zvezdaši, o čemu govore i slike Birmančevića sa Marakane!\nNisu ostavili trag u Partizanu, ali su igrama u Čukaričom skrenuli pažnju šampiona Srbije!\nVeljko Birmančević, Foto: foto Vladimir Markovic\nBirmančević je debitovao za Partizan kod Ivana Tomića 2016. godine na pripremama na Kipru! Iako su tada u Humskoj polagali velike nade u ovog talenta, čak su ga smatrali naslednikom Andrije Živkovića, Birmančević je poslat na pozajmicu u Teleoptik posle tri odigrane utakmice!\nPotom je prosleđen na pozajmici u Rad gde je pokazao potencijal, a prošle godine je došao na brdo, isto kao pozajmljen igrač!\nTu je zablistao pod komandom Aleksandra Veselinovića i postao je jedan od najvažnijih igrača te ekipe! Ove sezone postigao je dva gola i upisao šest asistencija, na 21 utakmici.\nPosebno je impresivan podatak da je sa 157 uspešnih driblinga u 17 prvenstvenih utakmica je najuspešniji igrač Superlige u ovoj statističkoj kategoriji.\nKako crveno-beli nisu zadovoljni pokazanim partijama Garsije i Van la Pare, koji su došli da popune tu poziciju, partije Birmančevića su uverile upravu da je baš taj igrač potreban Milojeviću po desnom krilu!\nZvezda je ozbiljno zagrizla za ovog navijača i spremna je da plati 500.000 evra uz procente od dalje prodaje. Uprava Čukaričkog ceni talenta Veljka na 800.000 evra, pa se očekuju da pregovori potraju!\nU UEFA ne znaju šta ih je snašlo, Zvezda zadala strahovit udarac "evropskoj kući fudbala"\nPoremećaj "Alisa u zemlji čuda" zahvatio svet: Napadi su zastrašujući\nČak 33.000 kovanica sa likom Federera prodato, a cena novčića boli glava! Kad su i Švajcarci ostali bez para! (FOTO)\nPun Mesec u Blizancima menja život iz korena: Evo kome će doneti novac i ljubav, a kome tugu\nDragana Kosjerina je osvojila značajnu titulu, želela je da bude stomatolog, a onda je upoznala njega (FOTO)


FoNet portal :: Pretraga / tagId=44982\nTag: sertifikat, Pogodaka: 14\nPriznat sertifikat Srbije\nEvropska komisija priznala je kovid sertifikate iz Srbije, a odluka koja sutra stupa na snagu znači da će sertifikati koje izdaje Srbija biti tretirani u praksi kao i kovid sertifikati Evropske unije (EU).\nNijedna država se nije izjasnila o tome da li će treća doza Fajzer vakcine protiv virusa korona biti dovoljna da se uđe na njenu teritoriju, izijavio je direktor Nacionalne asocijacije turističkih agencija (JUTA) Aleksandar Seničić.\nNije bilo kršenja mera\nIspekcija nije zabeležila kršenje mera u lokalima u kojima je nakon 22 časa neophodna kovid propusnica, izjavio je danas pomoćnik ministra zdravlja za inspekcijske poslove Goran Stamenković.\nSertifikacija Sputnjika V\nUklonjene su sve prepreke da Svetska zdravstvena organizacija sertifikuje rusku vakcinu protiv korona virusa Sputnjik V, rekao je danas ruski ministar zdravlja Mihail Muraško na brifingu u Ženevi, ali i dodao da će proizvođač Sputnjika morati da podnese "neke dodatne papire", objavila je ruska novinska agencija Tass.\nNove kovid mere\nKosovska vlada uvela je danas novi set mera u borbi protiv pandemije korona virusa koje stupaju na snagu 27. septembra, kada će biti otvorene škole, a radno vreme ugostiteljskih objekata i dalje će biti ograničeno do 21:30, a policijski čas ostaje na snati od 22 do pet ujutro, objavio je portal Kossev..\nKompaniji Mercator-S Family Friendly dobila je Enterprise sertifikat i postala jedini trgovinski lanac u Srbiji koji je dobio to važno priznanje, saopštila je kompanija.


FoNet portal :: Pretraga / tagId=30297 / position=1\nSpecijalni izaslanik EU za dijalog Beograda i Prištine Miroslav Lajčak nije u Prištini stekao preterani autoritet, pa je za njega olakšavajuća okolnost što je u posetu regionu došao zajedno sa specijalnim izaslanikom SAD Gabrijelom Eskobarom, rekao je FoNetu glavni urednik portala Kosovo onlajn Miloš Garić.\nZakulisna igra Srbije\nSrbija ima prominentnu poziciju na Zapadnom Balkanu, što je predsednik Aleksandar Vučić ekonomski i diplomatski želeo da istakne, kao i podelom vakcina građanima zemalja regiona, izjavila je FoNetu viša naučna saradnica Instituta za filozofiju i društvenu teoriju Jelena Vasiljević, ali je rekla i da joj nije jasna zakulisna igra Srbije u regionu.\nLelujanje i očijukanje\nKod malih i slabih autokratskih država, cilj spoljne politike je opstanak režima, izjavio je FoNetu profesor Fakulteta političkih nauka Filip Ejdus i ocenio da je naša spoljna politika mnogo više balansiranje između raznih delova biračkog tela, nego što ima međunarodne efekte.\nEkonomski sve bliže EU\nDirektor Sektora Privredne komore Srbije za strateške analize, usluge i internacionalizaciju Mihailo Vesović izjavio je FoNetu da Srbija deli ekonomsku sudbinu Evropske unije (EU), jer ekonomski parametri te saradnje oslikavaju spoljnopolitički cilj zemlje da postane članica Unije.\nSve velike sile od vas očekuju sve, tu nema razlike između njih, izjavio je FoNetu potpredsednik pokreta Dosta je bilo - Suverenisti, Vojin Biljić i ocenio da Srbija nema bilo kakav interes za dalju integraciju u Evropsku uniju (EU), koju vidi kao tvorevinu koja treba da obezbedi vladavinu kapitala.\nUpozorenje duboke države\nPismo američkih kongresmena je upozorenje vlastima u Srbiji i predsedniku Aleksandru Vučiću zbog problema sa korupcijom i stanja u medijima, izjavio je FoNetu generalni sekretar Narodne stranke Stefan Jovanović i ukazao da članstvo Srbije u Evropskoj uniji "nije na stolu".


26-01-2020 23:45 Svet Planeta\n“Dva predsednika već su uspostavila radni i efikasan kontakt, što su nedavni događaji i pokazali”, rekao je Peskov.\nPeskov je istakao da odnosi Putina i Zelenskog "nisu senzacionalni" već da je u pitanju precizan radni proces.\nPeskov je istakao da je razmatrana mogućnost sastanka dva predsednika tokom Svetskog foruma o holokaustu u Jerusalimu, ali je "nemoguće organizovati odvojen sastanak na marginama jednog multilateralnog događaja".\nPomoćnik u Kremlju Juri Ušakov rekao je ranije da su Zelenski i još neki lideri zatražili sastanak sa Putinom na marginama foruma u Jerusalimu.\nPročitajte OVDE kakva je trenutna situacija u Vuhanu.


Dobro čuvana porodična tajna – zlostavljanje starijih osoba • Poverenik za zaštitu ravnopravnosti\nO nama Vesti Dobro čuvana porodična tajna – zlostavljanje starijih osoba\n„Nasilje je jedan od najvećih problema u svakom društvu, a o nasilju nad starijima se uglavnom ne priča. Na osnovu istraživanja o zlostavljanju starijih definisali smo niz preporuka, od kojih je prva unapređenje normativnog okvira kroz izmene i dopune zakona koji regulišu pravnu zaštitu od nasilja”, rekla je poverenica za zaštitu ravnopravnosti Brankica Janković na konferenciji za novinare povodom predstavljanja publikacije „Dobro čuvana porodična tajna – zlostavljanje starijih osoba”.\nPoverenica Janković navela je da posebno treba razmotriti izmenu Krivičnog zakonika i definisanja posebnog krivičnog dela zanemarivanja i zlostavljanja starijih ili kao kvalifikovanog oblika krivičnog dela nasilja u porodici.\nOna upozorava da je neophodan efikasan rad sudova i dosledna politika kažnjavanja, uz adekvatne sankcije. Takođe, neophodno je uraditi i Nacionalnu strategiju o starenju za 2006-2015, da bi se utvrdili postignuti učinci i problemi.\nMeđu preporukama koje je poverenica predočila nalaze se i da su potrebne obavezne i kontinuirane edukacije profesionalaca iz institucija nadležnih za rešavanje slučajeva nasilja, promovisanje usluga SOS telefona, razvijanje usluge psihosocijalne pomoći, informisanje starijih o pravima koje imaju…\nPredsednik Crvenog krsta Srbije prof. dr Dragan Radovanović ukazao je da je veoma važno omogućiti starijima da budu aktivni i da učestvuju u društvenom životu.\n„Zlostavljanje i zanemarivanje starijih je još uvek tabu iako postoji privid da se o tome više govori”, rekao je prof. dr Radovanović i dodao da će preporuke definisane na osnovu ovog istraživanja biti prosleđene Vladi Srbije.\nMarija Raković iz Populacionog fonda Ujedinjenih nacija istakla je da je pitanje starenja veoma važno jer u Srbiji stariji čine 17,3 odsto populacije. Ona je podvukla da duži životni vek nije problem, nego dostignuće, ali da zlostavljanje jeste problem.\nNataša Todorović iz Crvenog krsta Srbije predstavila je statističke rezultate istraživanja i podsetila da je cilj bio da se utvrdi učestalost zlostavljanja nad starijima, kao i učestalost različitih tipova zlostavljanja: fizičkog, psihičkog, finansijskog, seksualnog zlostavljanja i zanemarivanja. Ona je naglasila da zlostavljanje starijih još uvek predstavlja dobro čuvanu porodičnu tajnu, a ispitanici u telefonskom istraživanju nisu uvek bili spremni da odgovaraju na najintimnija pitanja, kao što je npr. seksualno zlostavljanje.\nNa konferenciji je zaključeno da je ova tema izuzetno važna jer srpsko društvo postaje sve starije, a svaki građanin i građanka Srbije zaslužuje i ima pravo da živi dostojanstveno, bez straha, stida i u bezbednom okruženju.\nIstraživanja je realizovao Crveni krst Srbije u saradnji sa poverenicom za zaštitu ravnopravnosti, a uz podršku Populacionog fonda UN.


Nakon što je uništeno drvo kestena\nZasađen javor od osam metara\nPrije nekoliko dana nepoznati počinioci su uništili stablo divljeg kestena. Zajedno sa Vladom Kantona Sarajevo i KJKP Park Općina Centar je odlučila reagirati, a danas je na istom mjestu zasađeno novo, veće stablo.\nInicijativu za sadnju novog drveta, umjesto posječenog, je dala Vlada Kantona Sarajevo, dok je Općina Centar finansirala projekat putem Službe za investicije, komunalni razvoj i planiranje.\nIz KJKP Park su kazali da je zasađeno stablo od osam metara.\n-Nakon što je objavljena informacija da je posječeno stablo reagirali su Vlada KS i Općina Centar. Samo zajedničkom saradnjom možemo sačuvati javne zelene površine u našem gradu, istakli su iz KJKP Park.\nDanašnje stablo javora su u ime Općine Centar zasadili načelnik Srđan Mandić i vijećnik Samir Fazlić, a Vladu Kantona Sarajevo je predvodio premijer Edin Forto.


Opština Herceg Novi povećala studentske stipendije - Herceg Novi Cool\n25/09/2021 GradPriroda i društvo\nStudentske stipendije koje dodjeljuje Opština Herceg Novi povećane su sa 63 na 90 eura mjesečno odlukom koja je protekle sedmice jednoglasno usvojena u lokalnom parlamentu. Na ovaj način, izmjenom Odluke o stipendiranju i nagrađivanju studenata, lokalna uprava nastoji da unaprijedi položaj studenata korisnika stipendije.\n“Jedino sistemskim i sistematičnim pristupom poboljšanju uslova školovanja naših studenta, možemo i dugoročno doći do cilja. Sve ostalo bi bilo u sferi pretpostavke i nerealnog u okolnostima u kojima naša opština djeluje. Podsjetiću da osim stipendija, Opština, kroz posebnu budžetsku liniju, posebno finansijski osnažuje i pomaže darovite učenike i studente u njihovim akademskim, sportskim i umjetničkim stremljenjima. Kada sve ovo sagledamo, ističemo da se po osnovu ove dvije linije izdvajaju znatna sredstva. Vjerujem, pak, da ćemo prilikom planiranja budžeta za narednu godinu sagledati mogućnosti i potrebe i pokušati da dodatno djelujemo kad je poboljšanje uslova školavanja i stručnog usavršavanja mladih Novljana u pitanju. Konkurs za dodjelu stipendije za tekuću školsku godinu biće raspisan tokom naredne sedmice te pozivam sve one koji zadovoljavaju uslove da se na isti i prijave”, kaže Zambelić Pištalo.\nPored pomenutog, Opština nastavlja sa dobrom praksom podrške unaprijeđenju uslova u gradskim vaspitno-obrazovnim ustanovama. Takođe, nagrađuje uspješne učenike i studenate, obezbjeđuje besplatan đački prevoz, organizuje edukativne programe, pomaže štampanje školskih listova i odlazak na takmičenja, te podstiče aktivno učešće mladih u životu grada.\nPrethodni članakIstraživanje kulturnih potreba stanovnika Herceg Novog\nSljedeći članakNova filmska adaptacija Nečiste krvi u Dvorani Park\nArheološka istraživanja na Gradini u Risnu


U Domu Narodne skupštine goste je pozdravio predsednik Narodne skupštine Republike Srbije Predrag Marković. On je čestitao bugarskim parlamentarcima na skorom ulasku u Evropsku uniju i zahvalio im na pomoći koju pružaju Srbiji na međunarodnom planu. Izrazio je uverenje da će se inače dobri odnosi između dve susedne zemlje i dalje razvijati i da će one u skoroj budućnosti deliti iste vrednosti koje proizlaze iz članstva u Evropskoj uniji.\nPredsednik Marković je istakao da će Narodna skupština činiti sve što je u njenoj nadležnosti radi unapređenja parlamentarnih i ukupnih odnosa između Srbije i Bugarske, koje su, kako je rekao, odgovorne za stabilnost celog regiona.\nŠef stalne delegacije bugarskog Parlamenta u OEBS-u Vanja Cvetkova je izrazila podršku naporima koje čini Srbija u rešavanju najvažnijih problema, a pre svega pitanja statusa Kosova i Metohije, i naglasila da je rešenje statusa Pokrajine uslov za evropsku integraciju zemalja zapadnog Balkana i za stabilnost i bezbednost celog regiona.\nŠef naše delegacije u PS OEBS-a Suzana Grubješić ocenila je dragocenom podršku Bugarske Srbiji u procesu priključenja Evropskoj uniji i evroatlanskim integracijama i ukazala na značaj saradnje dve zemlje u okviru regionalnih inicijativa, na ekonomskom planu i u borbi protiv organizovanog kriminala. Posebno je ukazala na važnost nastavka direktnih pregovora o Kosovu i Metohiji i podrške koju susedna Bugarska pruža s tim u vezi.\nU razgovoru je učestvovala i član naše stalne delegacije pri PS OEBS-a Gordana Čomić koja je naglasila da dve zemlje imaju mnoge zajedničke političke i ekonomske interese i mnogo mogućnosti za saradnju. Briga za unapređenje kvaliteta života manjinskih zajednica u dve države je takođe jedan od prioriteta. Čomić je kao pozitivan primer navela započetu saradnju u evroregionu Sofija-Niš-Skoplje, koja će doprineti proširenju ekonomske, kulturne i drugih vidova saradnje.\nSagovornici su se složili u oceni da je nastavak pregovora o statusu Kosova i Metohije i iznalaženje rešenja mirnim i demokratskim putem od važnosti za stabilnost i bezbednost čitavog regiona, za šta se zalaže i Parlamentarna skupština OEBS-a.


Premier – škola stranih jezika Šabac » Početak šoping manije\nU Americi je 26. novembra bio takozvani Crni petak koji Amerikanci nestrpljivo čekaju svake godine, jer tada počinje sezona zimskih rasprodaja.\nProdavnice imaju produženo radno vreme, a neke se otvaraju već u 3 ili 4 sata ujutru.\nKupci obično u redovima čekaju cele noći, a kada se vrata trgovine otvore, sjure se prema gondolama i zgrabe robu koju su već ranije merkali, ali ovog puta po znatno nižoj ceni.\nRazličita su tumačenja porekla imena crni petak. Jedni tvrde da je neprivlačno ime, početak američke šoping manije, dobio sredinom 60-ih godina u Filadelfiji, a “kumovi” su navodno bili gradski policajci za koje je to, zbog neviđene gužve u centru grada, zaista i bio “crni petak”.\nPrema drugom tumačenju, mnogi trgovci tradicionalno posluju sa gubitkom veći deo godine, ali profit počinje da se realizuje početkom sezone praznika.\nNekada je raširena praksa bila da se negativno poslovanje beleži crvenim mastilom, a pozitivno crnim, pa je dan posle Dana zahvalnosti bio prvi u kome se pravila dobit i to zapisivalo crnom bojom.\nPrema procenama koje su preneli novinari Glasa Amerike, oko 140 miliona kupaca prošlog petka, u subotu i u nedelju je ušlo u neku od prodavnica da kupe nešto od onoga što nije svakodnevna, nužna kupovina. Istraživanje ’Galupa’ pokazalo je da će svaki Amerikanac u proseku potrošiti 714 dolara za poklone.\nMeđutim, uprkos dobrom prošlom “crnom petku,” dobrom i za kupce, dobrom i za prodavce, ekonomisti i tržišni analitičari kažu da je potrošnja Amerikanaca i dalje niža od nivoa potrošnje u pred-recesiona vremena. Kupci su oprezni, ne troše olako jer ih i visoka stopa nezaposlenosti od 9,6 odsto upozorava da ekonomski oporavak teče sporo.\nPosle ’Çrnog petka’ usledio je i ’Sajber ponedeljak’ kada su organizovani veliki popusti za kupovine preko Interneta. Najveća internet robna kuća Amazon privremeno je zaposlila 15 000 dodatnih radnika da bi sve porudžbine za ovu prazničnu sezonu na vreme spakovala i otpremila, a dostavna služba ’Unajted parsel servis’ angažovala je čak 50 000 honorarnih pomagača da izađe na kraj sa povećanim poslom.\nizvor: B92, Politika, Spektar


SportDC - Vesti - Lige Srbije - Srbijasport feljton (2): Treba li reorganizacija srpskom fudbalu?\nSubota, 27.11.2021 09:14\nUsresredićemo se više na Superligu i Prvu ligu, počev od sezone 2015-2016 kada se takmičilo po 16 timova. Pogledom na tabelu Prve lige Srbije može se videti da su tadašnji prvoligaši Sloga (Petrovac na Mlavi) i Donji Srem (tri sezone član Superlige) ugašeni nakon završetka sezone, a Sloboda iz Užica se takođe ugasila nakon sezone 2018-2019 posle ispadanja iz Prve lige Srbije, nakon odigranog Play Out-a. Letimičnim pogledom na sadašnji spisak prvoligaša, a koji su takođe igrali pre pet sezona, da se zaključiti da je samo njih petoro opstalo u pomenutom rangu takmičenja. Radi se o Zemunu, Kolubari, Radničkom 1923, Dinamu i Loznici. Bilo bi ih i manje da lige nisu proširene prošle sezone, nakon pandemije korona virusu kada je IO FSS-a doneo odluku o proširenju takmičenja. Ako bi vukli paralelu sa superligašima možemo konstatovati da čak 13 ekipa je i tada kao i danas igralo u najvišem rangu takmičenja. Jedino su se u međuvremenu Borac (Čačak) i Jagodina ugasili, dok se OFK Beograd sada takmiči u Srpskoj ligi "Beograd". Iz Prve lige su te sezone ispali ispali Donji Srem, Loznica i Radnički 1923. Još je porazniji podatak da ima klubova čiji se strmoglavi pad završio u međuopštinskoj ligi kao što je slučaj sa Bežanijom. Sinđelić i BSK Borča su članovi Srpske lige "Beograd", a ČSK Pivara igra u Vojvođanskoj ligi, "Sever" (četvrti rang).\n∑ - ukupan broj odigranih sezona u poslednjih pet godina.\nAko se pomerimo jednu godinu bliže i analiziramo dešavanja iz sezone 2016-2017 takođe se takmičilo po 16 timova. Sadašnji, a i tada prvoligaši su bili Zemun, Dinamo, Radnički (Pirot), Budućnost (Dobanovci) i Kolubara, koja je te sezone ispala i posle tri sezone se vratila među prvoligaše. Superligaši praktično igraju u nepromenjenom izdanju, izuzev Borca iz Čačka koji se nakon sezone 2018-2019 ugasio. Iz PLS tada su ispali OFK Odžaci (sada MFL Sombor 1. razred - šesti rang), OFK Beograd i BSK Borča (Srpska liga, Beograd) i Kolubara, sadašnji prvoligaš. Od klubova koji su tada bili prvoligaši, u nižem rangu igraju Bežanija (Međuopštinska liga Beograd - grupa "A", Sinđelić (Srpska liga Beograd) i ČSK Pivara (Vojvođanska liga "Sever").\nU sezoni 2017-2018 takođe se takmičilo po 16 timova. Sadašnji prvoligaši iz te sezone su: Dinamo, Radnički (Pirot), Radnički 1923 i Budućnost (Dobanovci). Ispale su četiri ekipe, i može se videti da se Jagodina zaustavila u "beton ligi", odnosno osmom rangu (Druga gradska liga Jagodina). U međuvremenu Jagodina se ugasila na karju sezone 2019-2020 (odustala od takmičenja u Drugoj gradskoj ligi Jagodina). Temnić 1924 (Varvarin) sada igra u Zoni "Zapad", ČSK Pivara - Vojvođanska liga "Sever" i pirotski Radnički koji se u međuvremenu vratio u društvo prvoligaša. U sezoni 2017-2018 broj superligaša se povećao na 14 koji trenutno igraju u eliti. Borac iz Čačka je ispao te godine, kao i Javor Matis koji se sada takmiči u Linglong Superligi Srbije. Pred početak sezone 2018-2019 u Jagodini je formiran novi klub koji je administrativnim putem i promenom naziva u (APR-u) krenuo da se takmiči u Srpskoj ligi Istok pod nazivom Jagodina Tabane, da bi pred početak sezone 2019-2020 ponovo u (APR-u) bila izvršena promena naziva kluba u GFK Jagodina, koja se sada takmiči u Prvoj ligi Srbije.\nNaredne sezone, 2018-2019 u Prvoj ligi Srbije je uveden je Play off, odnosno Play out. Sadašnji prvoligaši su četiri ekipe iz navedene sezone: Radnički 1923, Budućnost (Dobanovci), Trayal i OFK Žarkovo. Ligu su napustili Bečej 1918 (Srpska liga "Vojvodina"), Teleoptik (Srpska liga "Beograd") i Sloboda Užice koja se nakon ispadanja na kraju sezone se ugasila. Fudbalskom "trigonometrijom" u Užicu je formiran novi klub, GFK Sloboda koja je krenula naredne sezone takmičenje od Zapadno-moravske zone. Fudbalski organi FS regiona Zapadne Srbije novoformiranom klubu GFK Sloboda su omogućili učešće u zonaškom rangu takmičenja, iako nije postojao pravni kontinuitet sa prethodno ugašenim klubom. Kod superligaša zadržao se isti broj klubova (14), izuzev Dinama i Zemuna, koji su ispali u Prvu ligu. Ekipa Bežanije na kraju sezone je odustala od daljeg takmičenja i njeno mesto je administrativnim putem popunila Kolubara. Takođe, gašenjem Borca iz Čačka ekipa Novog Pazara je obezbedila opstanak u PLS. Pred početak naredne sezone u Čačak je administrativnim putem (kupovinom kluba) premeštena ekipa Provo iz okoline Šapca, i upisana u (APR) pod novim imenom FK Borac 1926. Novoformirani klub Borac 1926 krenuo je takmičenje iz Srpske lige "Zapad".\nU sledećem nastavku feljtona ćemo pisati o mogućim modelima reorganizacije ligaških takmičenja u Srbiji. Detaljnije ćemo razraditi dva modela organizovanja "fudbalske piramide" kroz konstruktivne predloge upućene organima FSS-a, klubovima i sportskim radnicima. Među mogućim rešenjima problema u srpskom fudbalu bi bio predlog privatizacije sportskih klubova (donošenje Zakona), kao i striktna primena podzakonskih akata. Takođe, u srpskom fudbalu je dugo godina prisutno pitanje o regularnosti fudbalskih takmičenja, nameštanju rezultata utakmica, saradnji "prijateljskih" klubova i igranje 3 za 3 (tri za tri).\nLige Srbije Muškarci Linglong Superliga Srbije RFK Grafičar IMT Radnički (P) Kabel Radnički 1923 OFK Žarkovo Borac 1926 Zemun Loznica Kolubara Trayal Budućnost GFK Jagodina Železničar (P) GFK Dubočica Sloga (K) Radnički (SM) Dinamo Crvena zvezda Radnički (N) Mačva Spartak ŽK Proleter TSC Čukarički Voždovac Mladost (L) Napredak Partizan Javor Matis Radnik Inđija Vojvodina Rad Zlatibor OFK Bačka Metalac Novi Pazar\nZauvek vojnik crveno - bele armije\nVojvodinu zamijenio Radnikom\nRikardo se vratio\nRaspjevani Saničanin (video)\nVratio se Gomeš\nPartizan mora mnogo bolje\nIz Crvene zvezde u Zrinjski


Dodjela nagrada Udruženja novinara Srbije | MC_ONLINE\nDodjela nagrada Udruženja novinara Srbije\nUdruženje novinara Srbije (UNS) na svoj 131. rođendan, uručilo je godišnje nagrade najboljim novinarima u 2012. godini. Nagrada za životno dijelo posthumno je dodijeljena Srđanu Raduloviću, bivšem uredniku nedeljnika NIN.\nNagrada „Žika M. Jovanović“ dodijeljena je autorima knjige „Stevan Filipović- Istina o istorijskoj fotografiji“ Mirjani Belić- Koročkin- Davidović i Radivoju Davidoviću.Urednici emisije „Utisak nedelje“ Olji Bećković uručena je nagrada „Dimitrije Davidović“.\nNagradu „Laza Kostić“ za izvieštaj primio je Ivan Radulović, dopisnik „Večernjih novosti“ iz Kosovske Mitrovice, koji je istakao da ga posebno raduje što nagrada dolazi od ljudi koji se mnogo duže od njega bave novinarstvom i što su baš oni prepoznali njegov trud i hrabrost, te da mu je to dokaz da je na pravom putu.\nO ostalim dobitnicima nagrade možete pročitati na zvaničnoj stranici Udruženja novinara Srbije.


Анкета о потребама бивших носилаца станарских права из Хрватске који живе у РС - Јадовно 1941. - КУЛТУРА СЈЕЋАЊА\nObjavljeno: 10 marta, 2011\nAnketa o potrebama bivših nosilaca stanarskih prava iz Hrvatske koji žive u RS\nBANjA LUKA- Ministarstvo za izbjeglice i raseljena lica Republike Srpske, uz podršku UNHCR-a, od 15. marta do 15. aprila provešće anketu o potrebama bivših nosilaca stanarskih prava iz Hrvatske koji žive u RS, rekao je danas Srni pomoćnik ministra Drago Vuleta.\n„Cilj ankete je da ažuriramo i dopunimo podatke za sve bivše nosioce stanarskih prava iz Hrvatske koji trenutno žive na području Srpske, te da omogućimo svima koji se ranije nisu registrovali da to učine bez obzira kakav je trenutno njihov formalni status u RS“, precizirao je Vuleta.\nOn je rekao da obrazac za anketu obuhvata lične podatke o nosiocu stanarskog prava u Hrvatskoj, stanu, te broju članova porodice i njihovom sadašnjem statusu, ističući da je riječ samo o popisu stanova, a ne kuća u Hrvatskoj.\nPrema njegovim riječima, anketu će istovremeno provesti i Srbija, nakon čega će biti poznati podaci o stvarnim potrebama i položaju bivših nosilaca stanarskih prava koji će biti uključeni u zajednički projekat „Trajna rješenja pitanja korisnika kolektivnih centara i drugih vidova organizovanog smještaja država u regionu – Hrvatske, Srbije, BiH i Crne Gore“.\nVuleta je rekao da bivši nosioci stanarskih prava u Hrvatskoj anketu mogu popuniti u opštinskim kancelarijama Ministarstva za izbjeglice i raseljena lica ili da anketari dođu na adresu njihovog sadašnjeg mjesta boravišta.\nMinistarstvo za izbjeglice i raseljena lica RS danas i sutra će u Sarajevu i Banjaluci organizovati obuku lica koja će provoditi ovu anketu.


Uz pomoć Škole do lične karte\nSeptembar 17 2015\nŠkola za osnovno obrazovanje odraslih je u julu mesecu organizovala i realizovala kampanju okupljanja polaznika starijih od 15 godina za završavanje osnovne škole. Tokom ove kampanje Tim za okupljanje polaznika je utvrdio da veliki broj lica ne poseduje nikakvu ličnu dokumentaciju, što je velika prepreka za upis u školu. Licima bez završene osnovne škole, a koja su iz okolnih mesta, Nacionalna služba za zapošljavanje Sombor obezbeđuje besplatne putne troškove i nakon završenog osmog razreda obuku za jedno od ponuđenih pomoćnih zanimanja.\nSaradnjom Škole, Beogradske NVO „Praksis“, UR „Beli golub“ iz Bačkog Monoštora i Saveza romskih NVO zapadno-bačkog okruga, dogovoreno je da se za 15 lica obezbede Izvodi iz MKR, Državljanstva i uplate takse za izdavanje ličnih dokumenata MUP PU Sombor u iznosu od 2.000,00 dinara po osobi.\nSvečano uručenje ličnih dokumenata je održano u utorak 15.09.2015. godine u 12 časova u prostorijama Škole za osnovno obrazovanje odraslih, prisutni su bili predstavnici NSZ Sombor, NVO, romskih udruženja i nastavnici Škole za osnovno obrazovanje odraslih.\nNakon uručenja dokumenata lica koja su do tada bila nevidljiva u sistemu Republike Srbije stekla su uslov na upis u školu, ostvarivanje socijalnih prava, prijavu u evidenciju nezaposlenih lica NSZ Sombor i ostala građanska prava.


08.10.2019 u 12:06\nMinistri spoljnih poslova Srbije i Turske Ivica Dačić i Mevlut Čavušoglu otkrili su danas u Beogradu spomen-ploču ubijenom turskom amabasadoru u nekadašnjoj SFRJ Galipu Balkaru, na uglu Resavske ulice i Bulevara kralja Aleksandra (tadašnjih ulica General Ždanove i Bulevara revolucije), mestu gde je 9. marta 1983. godine smrtno ranjen. Nakon otkrivanja spome-ploče na kojoj na engleskom i srpskom piše: „U znak sećanja na njegovu ekselenciju Galipa Balkara, ambasadora Republike Turske u Beogradu, ubijenog u terorističkom napadu na ovom mestu 9. marta 1983. godine i na studenta Željka Milivojevića, koji je poginuo hrabro se suprotstavljajući teroristima”, prenosi Tanjug. Ubijenom ambasadoru, ministri, predsednik Skupštine grada Beograda Nikola Nikodijević i okupljeni građani, odali su počast i\nAleksandar Bocan-Harčenko poručuje, u razgovoru za „Politiku”, da su danas uslovi povoljniji nego pre za odnose Beograda i Moskve, koji se razvijaju u skladu s Deklaracijom o strateškom partnerstvu. Oni su, kako ocenjuje ruski ambasador – u usponu bez presedana. – Najvažniji su poverenje i intenzitet političkih kontakata na najvišem nivou. Srbija zauzima važno mesto u našoj spoljnoj politici, to su dugoročni interesi. Ukazao bih na dva faktora. Prvi je politika srpskog rukovodstva, koju određuje predsednik Vučić sa svojim saradnicima, aktivna i okrenuta prema Rusiji.